URL: <https://daten.digitale-sammlungen.de/~db/0001/bsb00016450/images/>

GREGORII HOLO-

NII LEODIENSIS

LAMBERTIAS.

Tragoedia de oppressione B. Lamberti

Traiectensis quondam Ecclesiae, quae nunc

Leodium translata est, Episcopi

et Martyris gloriosissimi.

Generoso Adolescenti Ioanni Proto-

notario de Berlaymont, nunc

primùm dicata et edita.

PSAL. CL.

Laudate Dominum in Sanctis eius.

ANTVERPIAE

Apud Ioannem Bellerum,

1556.

ILLVSTRI, CLARISSI-

moque D. Ordinis aurei velleris, Equiti

aurato, D. Carolo Baroni de Berlay-

mont, Sereniss. atque Inuictiss. Philippi

Regis Angliae aerarij praefecto pri-

mario, Comitatus Namurcen¬

sis Gubernatori prudentiss.

Domino suo,

Gregorius Holonius feli-

citatem sempiternam.

EST magna inter eos qui liberos et libros pariunt similitudo, Domine ornatissime: Parentes enatis liberis qui eos suscipiant mox conquirunt, ab iis nomina suis imponunt, quorum dignitate, atque auxiliò illi in posterum curentur, quorum promoueantur fauore, defendantur patrocinio. Ad hunc modum scriptores, praesertim nouitij, libros suos in patrocinium viri alicuius magni libenter conferunt: cum vt suo partui gratiam et fauorem comparent, tum vti nouitatis inuidiam celebri magnatis alicuius nomine et au-

Aij

toritate compescant, et quam per se nondum assecuti sunt gloriam, eius, cui dicant, celebritate innotescant. Sunt quoque alij, sed ij iam notae nobilitatis autores, qui suis partubus non aliorum patrocinium requirant, sed inde potius caeteris nomen gloriamque comparent. Hi nimirum iam probante adeoque admirante mundo, libros immortales edunt, magnosque Principes aeternis monumentis vbique gentium nobilitant. Ego autem non vti te, per te clariss., tuos ve commendem, hos libellos tuis liberis dedicare sum ausus; nam qui possim tantum animo praesumere nouitiolus et indoctus scriptor? Sed verius vt tua autoritate nouitatis inuidiam subterfugiam, et nostra scripta, quae per se inculta sunt et ingloria, tuo nomine, quo cunctis es celeberrimus, commendentur. Vti scilicet, quemadmodum tibi liberos mihi tuos bonis moribus et literis instituendos tra-

dere placuit: ad eum ego modum tuo vicissim nomini meos libellos tuendos offeram. Tametsi dissimilis hic sit vtriusque et dispar officij ratio. Ego si liberos tuos minus industriè, quod absit, instituam, minus vel literis vel moribus commendatos reddam, negligentia atque impietate meritò infamis sim Caeterùm tu, si nostri libelli displiceant, si non probentur Criticis, si de numero Philomusorum reuiciantur (quanquam nomen tuum, ne quis facilè insultet, arcebit) non tamen culpandus eris: ego solus repraehendar, qui versus tam incultòs, nec annis nouem pressos in lucem producere non fuerim veritus: emouit attamen ad istud audendum me hominum non indoctorum consilium, qui quum hasce Tragaediolas et legissent et è Theatro spectassent, iudicarunt ac persuaserunt edendas: quod vbi audere coepi, no vllis putaui aliis deberi, quàm iis quibus quicquid in literis

A uj

possum, libenter impendam, filiis nempe tuis: qua in re multa mihi commodò esse animaduerti: quòd dum his istud dedico, quod no sine iniuria ad exteros transtulissem, illud pariter assequor, vt nomine tuo, quemadmodum dixi, istud opusculum comendetur; et sit interim, vti spero, ad doctrinam amplectendam tuis incitamento: gratiamque promereantur, si ipsorum nomine iuuentus habeat noua sacraque quae lectitet, et in quibus sese exercitet. Quod si assequor, et tibi gratum sit, contigit quod ambibam; abundè mihi factum est satis. Hinc autem si non parem cum veteribus Lector percipiat eloquentiam; maiorem verò, sicut confido, sentiet sanctitatem. Quid ni? quum veteres illi Ioues suos adulteros, Tyrannos sanguinarios, adolescentum libidines producant, quibus auditorum animi inquinentur verius, qi instruantur: nos sanctorum Heroum pietatem, charitatem,

fortitudinem commendamus, vt eorum exempla, nec ficta, nec falsa, excitent Christianum Lectorem ad ardorem rerum caelestium, prae quibus facilè vilescant mortalia. Sed huius penes Lectorem esto iudicium. nos tamen hanc nostram quantulamcunque opellulam tuae humanitati commendamus, praestituri maiora, vbi doctrina et ocium facultatem dabunt maiorem: isthaec enim mihi leuiter ac praecipitanter etiam, quòd seriis studus nollem multum temporis adimere, lusa sunt, nihil etiamtum de aedendo cogitanti. Vale. Leodij, An. 1556. postridie Idus April.

Ailij

GENEROSO ADOLE-

scenti Ioanni de Berlaymont Protonota-

rio Apostolico, Canonico Leodiensi,

Abbati Dionantensis. Gregorius

Holonius S. P.

QVum persuasissent multi, Protonotarie generosisime, vt Tragaedias quas pridem gratiam iquuentutis Gymnasij Bartholoniaeani, ad exercendum luseram, in lucem emitterem: atque comminarentur, nisi id ipse facerem, inscio me exemplaria, haud dubiè inemendatè à iuuentute descripta, typis se daturos; malui ipse quanuis obiter ac grauatim mendis sublatis praelo dare, quàm incorrecto volumine traduci, vt etiamsi libelli non sint absolutissimi, sint saltem quaminimum possunt corrupti. Id ergo consilij cùm cepissem, non mihi dubitandum admodum fuit, cui dedicandum veniret. Nam vti ego vos è caeteris tres germanos fratres in disciplinam accepi; ita tres ego libellos tan-

quam ab vno parentè germanos peperi, qui ipso se numero iureque vestros vendicant. Quibus enim debui potius haec offerre, quàm vobis? quòd vos no modò verbis coràm, sed etiam scriptis palàm commendatos, et animatos velim. Sed è tribus illis Lambertias ipsa se professione tuam asserit, quae Beati Praesulis, cuius Ecclesiam Canonicus colis, Lamberti fortitudinem continet, vt ab eo discas mentis puritatem et castitatem conseruare: qui vt pudicitiam assereret, caput tanquam alter Baptista Ioannes, tradere non dubitauit gladio percussoris. Ideoque hic à suis Leodiensibus, quorum solum suo sanguine consecrauit, eam repetit pudicitiae puritatem, ab iis in primis, qui ab eius se nomine Canonicos et fundi Dominos appellant: è quibus tot impuros, si rediret, quanta putas acerbitate corriperet, qui ne pepercit quidem Principi? verùm metuo, ne ad illa Iudi-

EPISTOLA

cis summi olim tribunalia, futurus ipse patriae nostrae patronus, tales vt degeneres et gentis, suique dedecora grauiter sit accusaturus, vt de Mose aduersus Iudaeos praedixit Dominus. Proinde vti haec nostros moueant, malui per vera ac penè viua, adeoque nostratia exempla scribendo commonere, quàm aliquo in argumento poëtarum antiquorum plausibiliori fortassis versari, sed quod tanto cum fructu nec legitur, nec penditur. Longè erat alioqui facilius è poëtis tragicum aliquod opus seligere, in quo magnificentius potuisset se stylus extollere, et sesquipedalia exclamare; Sed nescio quo pacto non recipit eas verborum ampullas syncera virtutis commendatio. Proinde nec eas huc intertexui formulas, quas proprias Ethnicorum fuisse putaui, vti Deos à Christiana persona pro Deo, nec Hercule, Mediusfidius, Aedepol, Æcastor, prò Iuppiter, et id genus pleraque

NVNCVPATORIA.

praeterquam vbi personae decorum admodum requirebat; sine quibus tamen nullum opus quibusdam videtur Latinum: quasi debeamus etiam propter Latinitatem Paganismum reducere, Iouis aut Plutonis simulachra colere. Neque verò Terentius vel Plaut. si nunc Christiani viuerent, sic loquerentur vt olim scripserunt. Seruiendum ergo putaui huius temporis et religionis decoro; proin quoque nonnulla huius consuetudinis vocabula vsurpaui, quae quibusdam morosis minus poëtica putarentur, sicuti est, Comes, Dux, pro dignitatis cognomine: fides, pro fiducia: et eius generis alia, quae calente calamo obrepserunt, maximè quum de aedendis illis ne cogitaren quidem. Quibusdam verò has non tragoedias inscribendas fuisse videbitur, quod non ardore statim, passimue tragico accendar, nec argumento vtar prisco. quib. Respondendum est, istud potius laudandum, vnde suos laudat Horat: Vestigia Graeca Ausi dese-

EPISTOLA

rere, et celebrare domestica facta. Ita Seneca sui temporis Octauiam scripsit. Et meus Nazanzenus Christum crucifixum hoc dramate produxit. Quinetiam inepti esset Poëtae citra rationem maximos statim affectus excitare, priusquam digna motibus res obiecta foret: praecipuè quum ad horum temporum consuetudinem humiliores etiam personas famulos ac satellites introducam: quibus dum mandata dant Principes, dicendum fuit remissius. An non et hoc artis huius Magister Flaccus scribit? Et Tragicus plerumque dolet sermone pedestri. Porrò nonne nunc tota versa est Tragoediarum Scena? Quis enim Principum eo sumptu agere sustineat, quo egerunt olim Imperatores Romani? Vbi illa histrionum industria, quae tantopere actionem commendabat? Quis verò si veteres illae pronuncientur, nunc magnopere commouebitur, quae tum totius Theatri concio-

NVNCVPATORIA,

nem ad vehementissimos affectus concitabant? vbi symphoniaci tibiis paribus aut imparibus, et totus ille choragij apparatus? Quum itaque omnia nobis mutata sint, et isthaec Tragaediarum exhibitio non amplius delectandis Principibus, aut populo, sed exercitiis dummodo relicta iuuentutis: fecissem ineptè, si saeculum illud, vt est in Prouerbio, matris Euandri meditatus, no meminissem, apud quos, et de quibus verba facerem. Si cui porrò haec displicebunt, non cogo vti mea, qui pueris scribo, aliorum longè praestantiora legat: aut ipse palam legenda excellentius conscribat. non enim hos tanquam maximae notae libellos emisimus. Sed si aequos in re leui lectores senserimus, maior nobis animus ad nobiliora, et solidioris doctrinae cudenda volumina, Domino Iesu aspirante, praestabitur. Iam enim nos in solidum sacrosanctae Theologiae studium abdere me-

EPISTOLA.

ditamur, eoque totas literarum politiorum opes, tanquam in granarium Domini conuasare. Sed istud interim Protonotarie generosissime, tuis auspicus in manus hominum prodibit. Caeterùm vide, vt quemadmodum Beatus ille Lambertus tuus in Ecclesia, non dubium quin etiam in coelis patronus est: sic tu vicissim eius exemplum actionemque defendas. Vale.

Ex Eburonum Legia, Anno.1556. postridie Idus April.

PROLOGVS IN LAMBERTIADEM.

QVum neminem ignauum in patris summi domo,

Nec quenquam inertem deceat esse: sed magis

Quemuis parare operam vsibus domesticis:

Nos etiam Iambos sanctitatis indigi,

Leuesque versus, vileque poëma ferimus:

Despectui, spero, haec nec herus habeat Deus.

Cui hic fert scyphos, phialas et hic quidem aureas,

Alius eburnas, dat alius et argenteas.

Sunt arte figuli, et humilis vsus quaepiam.

Est expolita peluis, olla fictilis.

Fit omne vas perutile, supellectilem

Quod instruit herilem, vel exiguum licet.

Nec vile, qualecunque sit, Christo aestimes:

Magnum es leue etiam praestitisse huic obsequium.

Sed nos egeni, quum nihil in vsus domus

Possemus offerre, vel tribuere diuitis,

Munera aliorum puluere obsita vidimus,

Minusque in vsum memoriae elapsa attrahi.

Quae refricare tersa voluimus situ,

Vt si haud dare, at tergere queamus vascula.

Lamberti alia spectamus inter munera,

Quae sacrosancti contulerunt caelites,

Grandem coronam, quam Deo martyr dedit,

ues

PROLOGVS

Auro tumentem, atque rutilis gemmis grauem,

Sed nonnihil pulueribus et situ obsitam:

Dum rarò quisquam notam habet celeberrimi

Nostra Patroni Legiae constantiam,

Diuersa de re quum incolae recenseant.

Nil hicce ficti, vel leuis commenti erit,

At rem bona referemus autorum fide,

Missis parum fidis librorum fabulis.

Certamen ergo hoc in Tragoediae modos

Traduximus primi, vel vt primi tamen:

Etsi audiamus enim actum id esse Gallicum.

Huius tamen, qui hos scripsit actus scenicos,

Nullius omnium actiones comperit,

De his nullius vidit poëma tragicum:

Haec scripsit hystoriae vnica fretus fide.

Vos ergo cognoscite, simul et ignoscite,

Tragico cothurno sicubi haud respondeant.

Spectate vestri gesta quondam Antistitis

Lamberti et ardorem et fidem et constantiam,

Quantum per vmbras assequi licuit styli:

Quem vtinam loquentem potius audire liceat.

Sed quando non licet, precamur attamen,

Aspiret vt dexter sibi certantibus.

Rem nostis omnem, nec opus erat apertius

Memorare pro pudicitia aditam necem.

ARGVMENT.

Sed nè quis hospes adsit huius inscius,

Breui tenete rem vniuersam Lemmate.

ARGVMENTVM TRAGOEDIAE.

LAmbertus huius patria Antistes pius

Ducem Pipinum clam, palamque saepius,

Quòd pellicem aleret coniuge explosa arguit.

Pellex at Alpais toris pelli timens,

Infesta fratrem armat Dodonem in Episcopum.

Dodo perditorum cum manu satellitum

Noctu precantem supprimit sanctum patrem.

Caelos petit Praesul. Dodo vnà cum suis,

Furore, ferro, tabe, rabieque occidunt.

Paenitet at Alpaidem, et Pipino vsque indolet.

Fauete linguis, idque noscite plenius.

PERSONAE TRAGOEDIAE, et Historiae elucidatio.

LAMBERTVS, Traiectensium Episcopus, qui quum Pipinum increparet, quòd pellicem vxori addidisset Alpaidem, a Dodone pellicis ipsius fratre miserè trucidatur. Percussor et conscij intra annum diuinitus puniuntur, et pereunt.

PETRVS. )Lamberti discipuli.

ANDOLETVS. )

ANGELVS.

B

PERS. TRAGOED.

PIPINVS, Aulae Gallicae magister equitum, in Belgica Gallia Ioppilię praesertim agens.

ALPAIS, hanc Pipinus fouebat, reiecta vxore Pleutride, filia Regis Sabaudiae.

DODO, Dux Arduennae, Alpaidis frater, qui ne consilio D. Lamberti è Pipini gratia cum sorore excideret, Sanctum Antistitem in vico tum Leodio noctu contrucidauit: vnde cum suis perijt.

DRYAS, Comes superioris Haspaniae D. Lamberto amicissimus.

LEONIDES, huius filius.

VRBIVS ) horum famuli.

AGRESTIO )

BIAS, prudens senex.

LEPTOSCELES, à pedibus.

POMPILVS, oeconomus.

POPPEA ) Alpaidis pedissequae.

MELCHARIS )

THANATODES ) Dodonis complices.

RESTVS )

MELAS )

MASTROPVS, leno.

LAMBERTIADIS ACTVS PRIMI

SCENA.I.

Interloquutores,

PIPINVS. BIAS. LEONIDES.

PRobè profectò cessit haaec venatio,

Capta est ferarum vis potens quarumlibet.

BI. Cursum vsque, clamatum, atque sudatum affatim.

Hac Hercle lassitudine genua adhuc labant:

Anhelitusque graues mihi artus concutit:

Senium huic renunciare vult certamini.

Leonidi, et quibus vegetus in corpore

Vigor est, relinquimus: hos decet forte studium.

LE. Tantoperè delectat feras per montium

Iuga, atque valles insequi, vt haud delicius

Optem frui maioribus: mihi vnica

Haec est voluptas. Namque venari, elegans

Res est, et vna Principes decens viros.

PI. Ita censeo: ne marcido vsque scilicet

Obtorpeat situ iuuentus nobilis,

Atque senio podagram alat cruciabilem.

Quam olim Bia hic eras laboris impiger

Impube quum me tu parenti ires comes:

Bij

LAMBERTIAD.

Nunc transuolantem montium crepidines,

Nunc anteuertentem aëripedes cursibus

Ceruos, Aprosque feris minantes faucibus

Vidi eruentem, et te induentem spiculo.

BI. Diem profunda nox prius clarum occupet,

Atque huc reductis Sol redeat inde radius,

Quam ego vel exiguam iuuentae vigiliam

Memorem meae: obtundam alioqui taedio.

PI. Nota est tua hic satis alta virtus omnibus:

Sat nominis, sat comparatum est gloriae.

Fortem Bianta tota resonat Gallia

BI. Libet id quidem Princeps meis dare auribus.

Nihil ego praeter caeteros praeclarius.

Hic grande specimen praestitit Leonides,

Nostrum suo offuscabit olim nomine,

Nec inuidebo: faueo semper strenuis.

LE. Tecum aequa virtutis foret si portio,

Splendoris ego sperare tum possim parem.

PI. Virtutis est tantum, sibi vt quisque imperat,

Et inclytus quisquis satis voluit, fuit.

Age, macte virtute esto, mentem hanc obtine,

In te meum impensum fauorem senties.

LE. Ego gratiam, Princeps, habeo quammaximam.

PI. Sed post ferarum diuitem praedam, quid est

Quo facto opus censes, Bia? hocistuc refer.

ACTVS.I.

BI. Equidem quid aliud suadeam, quam istum diem[[1]](#footnote-1)

Cum amiculis vt festum agamus? Copia est.

L. Hoc ipsum et ipse approbo. ferarum est plus satis

Ad huius omnes principatus Satrapas.

PI. Ita verò, et ego prior volebam. Gaudeo

Probare mecum vos parem sententiam.

Vestes viri has exuite venatorias,

Seponite ocreas, reijcite causias.

Induite sericas iam honori laenulas:

Stat animo aliquot accire amicos principes.

Dicare decretum est diem huncce Gratiis.

LE. Res nulla potuit accidere mihi gratior.

ACTVS.I. SCENA.II.

PIPINVS. LEPTOSCELES.

LEptosceles huc esto. LEP. Dux, asto: iube.

PI. Nisi tibi venatu hocce lassi sunt pedes,

Quod exequare est oppidò quàm celerime.

LE. Mihin' tibi lassi pedes Dux inclyte?

Genibus ego serpam antè contritis, tua

Quàm iussa vel tantillum iners neglexero.

Nec aui volatus, nec mihi cursus grauis:

Quoquò lubet mitte, obsequar, nil parcito.

PI. Probè. at quod à tergo geris onus pensile?

LE. Leporem, quem ego hisce manibs arripui celer.

Bij

LAMBERTIAD.

PI. Hunc aufer, ita eris pedibus expeditior.

IE. Faxo. quò eundum est? quò mihi cursum impens?

PI. Est haud procul Mosam vltra obintrans riuulus,

Hunc accolarum lingua Legiam vocat.

LE. Noui colonos istius multos loci.

PI. Hucce recipere se patriae Antistes solet,

Lambertus vndique Praesul integerrimus,

Turba remotus, vt Deo totus vacet.

Eum salute nomine imperti meo,

Inuisat et nos cupere me hodie dixeris.

Serum est, vola, mandata perfer ocyus.

LE. Volasse me putes. PI. Sed heus, hoc amplius:

Comitem Drian eodem itinere mihi aduoces.

LE. Curabitur, Princeps: nihil ne est amplius.

PI. Nihil. vola inquam, vt prandio adsint tempori.

ACTVS.I. SCENA.III.

ALPAIS. POPPEA. MELCHARIS. PIPINVS. BIAS.

AL. PRinceps adest. Cedamus obuiam viro,

Pauloque suscipiamus obsequentius.

Vos comptulae este, ne quid offendat viri

Oculos, vel animum: seruiamus illius

Genio: his enim retinendus artibus,

Formaeque fascinandus in amore specie

ACTVS.I.

POP. Tu vti placeas, amoreque teneas tuo

Effice, et amantem dehinc fouebimus virum.

Multum placere conuenit, vti coniuge

Sis gratior iuncta. Sed en vltrò aduenit.

A. Felix reditus esto tuus, Dux inclyte

M. Felix ades Dux inclyte. PI. Est gratum id vtique.

A. Qui cessit haec venatio? PI. Perprosperè.

A. Video. Sed vsque lassus et anhelus redis.

Vt es tui semper laboris prodigus,

Otij, quietusqe impotens. PI. At strenuum

Turpe est domi ad focum residere Principem.

A. Fateor. Sed omnis lux acerba mi oboritur,

Tu vbi, lux mea, abes: aut etenim (id auertant dij)

Male esse, vel quid acerbius, tibi metuo.

PI. Non est, quòd vsque adeo, meum pectulculum,

Timeas: nihil, nihil accidet, spero, mali.

A. Quae non amat, non metuit. At venatica

Isthaec paludamenta pone. sine auferam.

PI. Nunquam feram, mihi vt adeò tu inseruias.

A. Vos ociosulae, manus intendite.

Adferte laenulas, et aurum tortile.

PI. Quod istud obsequium, rogo? nimis, nimis

Comitis, et ornatis superstitiosius.

An non sat incomptus placeo? A. At adeò equidem,

Vt non mihi mea vita sit te charior.

B ui

LAMBERTIAD.

PI. Lubens id ex te audio meum solatium.

AL. Cedo dexteram, atque vnà, si amas me. PI. Sed viros

Ad hoc vocaui principes conuiuium:

Proin differendum est paululum. Quos, vbi aderunt,

Vide vt hilari excipias sinu ac vultu simul:

Antistitem patriae virum integerrimum,

Aliosque clarae dignitatis Praesides.

AL. Quoscunque Princeps, aduocas, gratos putes.

Sed Praesulis suasu metuo ne me abdices:

Nam nescio quid ille sceleris de me tonat.

Id si facis, quodnam potest mihi perfugium,

Aut ipsius vitae remedium elucescere?

Deserta, profuga, misera, me me quò abdicem?

PI. Secura siste: non leuis adeò me implicat

Amor tui, vt facilè calorem temperet.

Ne lachryma, haud fiet: fidem hîc speres meam:

Quod lubuit, animo nemo diuellet meo.

BI. Delusit, habet, allexit alloquio Ducem,

Vultuque quo etiam ipsas feras edomueris:

Pepulit suis veram toris hinc coniugem.

Damnum profectò luctuosum patriae,

Quòd ita leuis ludat virum hunc adultera.

C.

ACTVS.I.

ACTVS.I. SCENA.IIII.

LEPTOSCELES. LAMBERTVS.

VIdeo: propemodum Praesulis subij domum.

Atque en adest. Iuuenes duo, quos instita

Vestit decens, virum assequuntur cominus.

O regium incessum, o virum sanctum et grauem,

Tellure despecta, vsque caelum suspicit.

Caelos obire, non solum hoc existimes,

Diuina vultus sic refulget dignitas.

At quo modo sermonis affabor virum?

Salue Pater diuine. LAM. Quem me existimas?

Mortalis ego sum, haud me decet cultus Dei.

Cedo sed, quid est, quod postulas? quam exigis opem?

LE. Gratiam habeo. At aliud, ad Pipini principis

Arcem haud moreris adesse protinus. Is dies

Iam est tertius, curis solutus regiis

Huc rusticatum venit: vt aliquot suis

Frui liceret amiculis, te maximè,

Res cuius, inquit, expetunt sensum graues.

LAM. Princeps meus is ipse est, mei habeat copiam.

Nihil negabo, quod ipsius vota expetant.

LE. Ego interim Comitem Driam vnà aduoco.

Vos praeite ad arcem: subsequemur ilicet.

ACTVS.I. SCENA.V.

LAMBERT. ANDOLET. PETRVS.

LAMBERTIAD.

QVid Andolete, quid dabis mihi consilij?

Censesne eundum? A. Censeo, vt placet, Pater:

Nam te monente, pellicem fortè abdicet,

Et criminis pudeatque, pigeatque hunc sui.

L. Pudebit, ac pigebit etiam hunc, sat scio:

Spem enim mihi certam Dominus huius facit.

Sed non Sathan antiquus vsquam dormiet:

Acres prius rerum parat tragoedias.

P. Consule igitur tibi, Pater: haud proficiscere.

L. O Petre, sapit carnem tua haec oratio.

Sic Petrus olim morte Christum territans,

Reuocabat ab amarae trucis patientia.

Video quidem, video, haud procul vitae dies

Instat supremus: quem ardeo atque postulo,

Tot lacrymis, tot precibus, ac gemitu graui.

O gratiorem hoc iubare lucem, quando immolar,

Quum pro Deo pinguis cadam ferro hostia.

Nemo me ab his retineat ergo gaudiis.

At vos magis athletae Dei date corpora

Ferro: merus vitae est sopor mundo mori.

Vos robur inuicti probate pectoris

Christo, tot auditis adaptum dogmatis.

Corpusque humo, sed spiritum Christo date.

A. Sequor lubens. Christo mori mihi lucrum est.

ACTVS.I.

P. Nec iam recuso, Pater, simul tecum emori.

L. Pergamus: haec Christus reget suauiter.

A. En Principem istuc cerno gradientem eminus.

L. Eo obuiam, amolimini vos paululum.

Est mihi cum eo res conferenda arcanior.

ACTVS.I. SCENA.VI.

LAMBERTVS. PIPINVS.

SIt prosper iste lucis exortus tibi,

Semperque Princeps lux redeat augustior.

P. Tibi Praesul, vt queo, sancte tantundem precor.

L. Et potes, et est gratum. quid est, qui habet animus?

Nondumne labem illam eluisti funditus?

Pulsum ne prorsus tibi malum hoc domesticum?

P. Vt semper es acerbus, Pater: vel leniter

Nunc fare. L. Lenem hîc esse, magnum crimen est.

Is lenis est, qui non perire sustinet.

P. Iusti haud sumus, fateor, nec omnes possumus.

Iustum facit, quem vult Deus: ni praebeat,

Nil possumus: vbi dederit, et mutabimur.

L. Inertis est, vitare quod potes, queri:

Vel habere, quod facilè queas non quaerere.

Optima volentem Christus adiuuat virum.

Procul scelestum hinc amoue domo nephas,

Diuinitatis senties pronas manus,

Adesse Christus negat, vbi libido imperat.

LAMBERTIAD.

PI. Tantillum acerbis tam increpas sermonibus?

LAM. Tantillum ais, quod caelicum numen fugat?

Quod maius esse scelus potest, quàm coniuge

Per vim repulsa, pro hac fouere pellicem?

PI. Qui domi alit, haud proinde vitium perpetrat.

LAM. Si nec te habet vitium, quid alis ansas vitij?

Quod quis amat, hoc et incidet periculum.

Ista trepidae sunt mentis excusamina.

Non hos recipiet iustus aestus arbiter.

PI. Num ego solus erro? passim id vsu est plurimis.

LAM. Errare cum multis, grauior error Deo est.

Primus sape, et te subsequentur subditi.

Plerumque ciues Principis mos inficit:

Hic si sapiat, et patria stultitiam fugit.

PI. Non Principi amplius licet quàm subdito?

LAM. Istic nihil. nulli licet malum. altior

Quò te gradus tulit, grauior hinc casus est.

Maiore semper cum malo errat dignitas.

PI. Istud quidem. Sed durum amata repellere,

Solitisque iam olim tam citè dissuescere.

LAM. At suaue, Christus quod iubet, suis facit.

Durum putes: quantò erit acerbius, pati

Quondam supremas sine modo inferi cruces,

Gelu rigere, ac rursus igne percoqui.

PI. Bene ominare: cras erit, quod fors iam abest.

ACTVS.I.

Quoad spiritus alit quemque sperandum venit.

LAM. Frustra alit eum spes, cui malum non displicet.

PI. At misericors facile recipit omnes Deus.

LAM. Indignus est venia, Dei indulgentiam

Qui criminum securitatem existimat.

PI. Dauid graui sapuit ab errato tamen.

LAM. Stolidum imitari, errare quem prius scias.

Si te cum eo peccare contigit, cum eo

Resipisce monitus ilicet. Crimen graue

Quisquis suum errorem videt, nec sapit, habet.

Summis luendum tartari cruciatibus,

Aut sulfuris et imbre, et nouo diluuio.

Cumque Sodomitis igneo abolendum lacu.

PI. Terres Pater. sed quo modo vitabimus?

Fidem dedi, non me abdicaturum asserens.

LAM. Si pellici fidem tenendam existimas,

Quin tu verere magis facere Christo irritam,

Quam fonte sacro pollicitus es ei fidem?

Praestanda non est, quam dat impietas, fides.

PI. Velim secus, sed terret ambiguus labor,

Ne iam probus, mox carnis astu concidam:

Agnosco nostri infirmitatem pectoris.

LAM. Solus times, quod tot virorum olim agmina,

Molles tot effecére virginum chori?

Non imbecillitas, voluptas impedit.

LAMBERTIAD.

Metue Deum, qui cordis arcanum videt,

Extinguet omnes carnis indomitae faces.

PI. Vincor, pater. quid ergo praetexam Deo,

Si quod homini respondeam non suppetit.

Placitis carere praestat istis omnibus,

Non terminandis quàm animam agi cruciatibus.

Enigitur in tuam manum me dedico.

Iube, mone, rege, impera, iam iam obsequor.

LAM. Eamus intrò, ibi quid opus factu, exigam.

CHORVS.

Res est difficilis, criminibus grauem

Ad dotes animi ducere caelici:

Aut quem terra iuuat, sydera quaerere:

In praecepsue mali tollere labilem.

Nam qui dat vitiis pectus inertibus,

Et mentem scelerum sordibus imbuit:

Hunc sic illecebrae spurcitiae iuuant,

Vt coeni vapidam colluuies suem.

Quem si perplaciti sorde leues fimi,

Et veras animi delicias feras,

Sic has effugit vt porcus amaracum,

Aegerue insipidum mel putat Atticum.

Vt quem debilitat mentis inops furor,

Dissolui metuit verbere vinculi,

Pressus sponte sua, fertque lubens onus,

ACTVS.I.

Euitat medicam saucius et manum.

Sic sic in vitiis desipit impius:

At qui delicias mentis amabiles,

Quas dat sydereo Christus ab aethere,

Gustat, fit sapiens, purus, et integer.

Turpes illecebras felle fugit magis,

Et sordes vigili pectore submouet,

Ornatus animi caelitus expetens,

Ne foedent thalamum crimina regium.

ACTVS SECVNDI SCENA.I.

MASTROPVS. ALPAIS.

A Paruulis iam olim mihi hoc studio fuit,

Segnitiae vt vsque deditus agerem nihil

Atque opiparis tamen vndecumque fruerer:

Creuere sic vnà et gula atque inertia:

Nec vnde continuem hunc statum sat suppetit.

Mihi Principum aulas consequi ars es tutior

Reperta, quae ventri satisfaciat meo.

Me rebus insinuo omnibus: quaero omnia:

Audita, inaudita hinc refero mendacia.

Arcana quaeque elimino, atque inter bonos

Persaepe machinor graues discordias:

Caelum solo, terram mari commisceo.

At verò Amoris ago et subinde nuncium,

LAMBERTIAD.

Inde redit haud paruum gulae compendium:

Praesertim ob hanc ego gratiam, Alpaidi Ducis

Adulterae gratus sum, et adprimè vtilis.

Eo rectà ad illam, et quae audij nunc omnia

Ac plura multò ementiar: sed eccam eam.

A. Quid Mastrope, quod adfers noui? quid maestus es?

Solitò quid est frons tristior? vbi sunt ioci?

M. Ridere non lubet Domina, flere at magis.

A. Graue sit oportet, quod iocum adimat Mastropo.

Sed dic quid est? M. Malim silere, quam hinc scias.

A. Imò quid est, dic. M. Vix fidem habeas, et vtinam.

A. At perge. M. Memorabo sed inuitus tamen.

A. At liberè, dic quae scias, dic libere.

M. Turpiter adorna Ducis ab aedibus fugam:

Extremus iste Sol in his lucet tibi.

A. Quid somnias? quis stolidum agitat error caput?

M. Non dixeram? Num vera dicere autumat?

A. Ecquis tibi scelerum caput recensuit?

M. Nemo: auribus et oculis id audiui meis.

A. Quinam? M. Hoc loco iam nunc Episcopum et Ducem

Edisserentes audij: Pelli ille te

Arce, ditione volebat, et terris procul:

At Dux reniti et te fouere maximè.

Hîc ille voce Principem conterritans,

Te pestilens malum, luem, pestem intonat,

ACTVS.II.

Nec desijt saeuus prius, quàm supplicem

Coëgit in suam Ducem sententiam.

AL. Tantumne derepentè mihi strui nephas?

Quidnam fleam, an furiis agiter Acherontiis?

Iners remedium paratur lachrymis,

Quin vindicem armemus potius astu manum.

Dodo frater est, Dux Arduennae praepotens,

Affectus ab eo non semel iam iniuria:

Huic conquerar, odiisque fratris pristinas

Exulcerabo iniurias: Hunc et acuam

In totius nostri generis hostem ac domus:

Nam eius dolis vterque frater occidit.

Impunè quoniam id passi inertes, nec vindicem

Dudum executi dexteram, audet amplius:

In foeminam semiuir atrox mouet odium,

At non muliebrem sentiet faxo manum:

Me pellit arce? hunc vita at excutiam sua.

Vel me mori, vel hunc perire conuenit:

Explebo nostram sanguine illius sitim.

Hîc Mastrope, hîc opera mihi est opus tua.

M. Vtere me, abutere ad huius hypocritae necem.

A. Tantisper hîc operire, quoad tibi literas

Fratri ferendas mox in hoc scelus parem.

M. Maneo, sed expedi: omnis hic obstat mora.

C

LAMBERTIAD.

ACTVS.II. SCENA.II.

POMPILVS. PVER.

HEus expedi, puer, trapezas instrue.

Pransurus est Dux cum suis: moras seca.

PV. En ad manum omnia. quid agendum est amplius?

PO. Insterne. PV. Quid postea? PO. Salem, quadras, scyphos,

Panem superponito. PV. Breui fiam aulicus.

PO. Rusticulus es, praeponere salem conuenit.

O aulicum nouum, bubulcum imò magis.

En excidit trepida propè hic scyphus manu.

PV. Ignosce nunc, posthac reperies sedulum,

Ad omne sancta meque mandatum fide

PO. Ne saepè quaeras post tibi ignosci, caue.

ACTVS.II. SCENA.III.

ALPAIS. MASTROPVS.

SCedas refero, certamque perniciem hostibus.

Ego his meum noctu hac adesse cum manu

Suorum in armis iubeo fratrem, si me amat.

Infestum honori tollat hostem funditus,

Qui me toris pelli Pipini perpulit,

Dedecus inuri sempiternae infamiae.

M. Sile, rem ego verbis atrocibus tuam,

Vt qui hocce viderim, affatim ipse exauxero.

ACTVS.II.

A. I, ego vos profunda quàmlibet nocte operiar.

Nusquam quiescet mens mihi, quoad stirpitus

Hypocritam hunc extinxero: vt liceat frui

Solitis mihi dudum Pipini amplexibus.

Et quia nocent astu peracta fortius,

Me fronte laetam mentiar nunc subdola.

Quaerenda praeceps rebus in dubiis salus:

Vel mors ferenda, vel inferenda hosti magis.

Quocunque me ira, vel furor, vel mens trahet,

Istuc sequemur, iacta sit vitae alea.

ACTVS.II. SCENA.IIII.

LEPTOSCELES.DRIAS. VRBIVS. AGRESTIO.

PRoperè capessenda, inclyte est Comes, via:

Metuo trahatur ne Ducis mensae mora.

D. Vix distat isto breuis equi cursus loco,

Quò lusitabundi sine mora adibimus.

LE. Bene est, viri nondum assident, in tempore

Adsumus: at en Dux obuius prodit tibi.

D. Vos nunc abite. A. At te quota reuocabimus?

D. At, verbero, nescis quum adesse oporteat?

Num vos ego morari? adeste, inquam, ilicet.

V. Quàm rusticus es, Agrestio, et egenus animi.

A. Id, ita me amet Deus, in bonam partem intuli.

Cij

LAMBERTIAD.

ACTVS.II. SCENA.V.

PIPINVS, DRIAS, LAMBERTVS, BIAS, LEONIDES.

Commodum, expectatus aduenis: at vbi

Vxor? ea cur non vnà adest? non id tibi

Dederam negotij, tu vt vnà adduceres?

Vt hocce famulorum est negligens semper genus.

D. Haud est opus mulieribus: meipsum adfero.

PI. Es gratus admodum: at boni isthaec consules

Rustica nemoribus Arduennis eruta.

D. Salue Pater sanctissime, et patriae parens.

LAM. Ecquid mihi tribuis Comes clarissime?

Te seruet omnipotens salus nostrum omnium.

D. Salue Bia senum decus prudentium.

BI. Non sum, fui olim aliquis, sed aetas abstulit.

D. Vires ademit illa, at animum haud perculit.

BI. Concedo vtrinqe aetas et animus iam labunt.

LE. Sit saluus iste dulcis aduentus Parens.

D. At nate salue: qui se habent res aulicae!

Valent amici singuli? valent Duces?

LE. Valent, Parens: et te salutant plurimùm.

PI. Sat est saluti nunc datum, huc accumbite.

PVER CONSECRANS.

HVmana qui scis corpora.

Infirmo sustentaculo

ACTVS.II.

Potus, cibique suffici:

Suprenie da Pater Deus

Salubre robur corporis,

Vt fomes absit criminum.

Pascantur escis viscera,

Viuat tuo mens numine

Semper epulata caelitus.

ACTVS.II. SCENA.VI.

PIPINVS, LAMBERTVS, DRIAS, LEONIDES, ALPAIS.

SI pace Praesul liceat istud tua,

Vocemus inter tot viros vel foeminam.

LAM. Princeps vt aulae, sic tuae Rex es domi:

Adscisce quosuis, sit Dei tantùm timor.

PI. Adscisce dominam puer. ita assueui hactenus.

Huc Alpais, festum celebremus diem:

Accumbe pariter, et hilarem frontem exhibe.

A. Hoc esto faustum, Principes, conuiuium.

PI. At hospites, hâc ne este vos rogo hospites.

Credite domi vos esse vestrae. nam mea

Vestra esse volo: ne parcite. meum si quid est,

Simul est amicorum: huc parari opes decet.

D. Gratum est. tibi hanc perpetuet affluentiam

Deus. L. Vt dedit opes Christus, ita det integram

Ciij

LAMBERTIAD.

Seruare mentem à criminum lasciuia.

PI. Esum diu: semel bibendum est interim.

Sed id prius non fecero, quàm mihi manu

Praesul pia hocce consecrarit poculum.

LAM. Non, Dux, mea: at Domini manus tibi consecret,

Vt sit salubre corpori et menti tuae.

PI. Saluto cunctos poculo istoc vos viri,

Hilarique, laetos esse fronte postulo.

D. Eia salubres ebibas haustus meri.

Sed et ego ad istud Praesulis peto manum,

Nostro salutaresque crateri preces.

LAM. Sancti liquor tibi pneumatis animum irriget.

BI. Habeam et ego Pater sacra scyphi signacula.

L. Qui vinum aquam aedidit, merum hoc tibi consecret.

LE. Sed et ego diuina Pater cruce gaudeam.

LAM. Leniit amaras ligno vti Moses aquas,

Crux ita mali omnem adimat amaritudinem.

AL. Quum omnes sacraueris scyphos ex ordine,

Non mihi grauaberis et meum his adiungere.

LAM. Haud ego grauabor, si nec ipsa grauabere

Vnum mihi spondere facturam prius.

AL. Si sit potestas, nil negabo Praesuli.

LAM. Facilis potestas, si modò voles, erit,

Salusque tibi. Clam crebriter, palàm quoque

Hanc daemonis copulam, et adulterij scelus

ACTVS.II.

Connisus hactenus sum dissecare, ac rumpere,

Vsus paternis primitus sermonibus,

Mitique, tanti vulneris medicamine.

Debet diu suppressa tandem veritas

Efferri aperte, quando suppressa interit.

Sed virulento tu potens vultu Ducem

Toties tuis blandita verbis fascinas:

Tu coniugem pellex viri pellis toro,

Et execrando Principem foues malo,

Nec te pudet vitij, nec vsquam criminum.

Iam ergo malum praecordiis nephas moue:

Vitij sat ac super: malis adsit modus.

AL. Nunc nunc paratum pectoris virus vomis,

Infestus vsque et honori, et vni foeminae,

Palpator ingens, hypocrita infensissime,

Non me nouo linguae veneno conspuis.

Noui tuas artes: per omnia tartara.

D. Compesce voces: est nephas haec eloqui.

LAM. Non equidem, id altus nouit arbiter, haec ego

Arguo, vt honori dedecus inuram tuo,

Nec odia, sed dici ipsa suadet veritas,

Amore cuius nullius metuo minas.

Infamiam haud ego infero, factam abluo.

Toros fuge incestos, redibit pristinum

Decus, redibit fama et integritas tibi.

Ciiij

LAMBERTIAD.

Sed ecquid istud occino frustra malae?

Quid veritatis margaritas nobiles

Obijcio scrophae, et pertinaci pellici?

Pipine mollis es nimis, foues nimis.

Te illicit, et illigat caduci oris decor,

Astuta vox, perdita voluptas criminis:

Constans si es, hinc abige nocens domo malum.

AL Abeo, fugio, nolim nocere Principi,

Nolim domum polluere, vel decus infici,

Cuius mihi cura fuit vsque maxima.

PI. Huc Alpais, nondum mihi causas satis

Collegi: ades, nondum mihi sat displices.

Ac tibi loquendum nonnihil, Praesul, scias

In hac mihi mensa modestius mea.

LAM. Te rursus illexit malus amoris furor.

Loquor modestè, quum mali modum peto:

Tu vltra modum patientia es abusus mea.

Clàm saepè monui, sed animum vicit furor.

Palàm effero, necdum sapis: potentia

Te decipit tua, hac tegitur enormitas.

PI. At parcius: memento sedis redditae,

Adimere possum, nisi quid amplius etiam.

LAM. Quum redderes sedem, dabas monendi onus:

Haec mihi sedet cura: adime cathedram quum voles:

Aut si parum est, vitam: mori malo tamen

ACTVS.II.

Pro castitate dimicans, quàm adulteros

Non arguisse tam nephando in crimine:

Ne nostra prauos foueat indulgentia,

Perdamque Christus quas mihi animas tradidit,

Olimque Domino perfidus poenas luam.

Nec sustinebo cum adulteris vesci cibo:

Atque abeo, nihil ago, aequus haec norit Dens.

PI. Valete conuiuae, caput aliud monet.

Non sat mihi, quae Praesuli obieci, placent.

At pergite interim, este non minus alacres.

DR. Ecquem remoto Principe oblectent dapes?

Quin totus hic moeror animo adimendus tuo.

BI. Feruidum animum prudente consilio rege

Vix cessit vnquam, quod animus fecit furens.

AL. Nunc, nunc paratae tempus est noxae aptius.

Nunc exerendus, si quis est menti vigor.

Virtute, fraude, qua potes hostis premi,

Est irruendum: palma virtutem facit.

Praeclara res est sub pede hostem cernere.

CHORVS.

AStus graues sunt impiis,

Cupidinesque foeminis:

Quae voce, vultu, pectore

Vagas virùm mentes trahunt.

LAMBERTIAD.

Quos implicatos sordidi

Deuincit ardor foederis,

Hinc stringit error improbus,

Et hinc cupido cassibus.

Hinc nullus ad bonum locus:

Putens locus tot sordibus,

Sordes parit menti piae,

Pio vacanti numine.

Procus nephastis nuptiis,

Et impiis pellex toris

Gaudent, vterque criminis

Obnisus aduersario.

Minantur ignes et cruces,

Neruos, tenebras, carceres,

His, qui cruento spiritum

Soluunt gehennae tormine

Mens subiacet libidini,

Cupido regnat insolens:

Plus mentis impiae furor,

Quàm pectoris vigor valet.

ACTVS.III.

ACTVS TERTII

SCENA.I.

Interloquutores,

MASTROPVS. DODO.

TAntum peregi itineris hac vna horula,

Quoad Dodonis attigi castrum Ducis.

Sed en virum. Germana Dux tibi tua

Has Alpais reddi iubet maesta et dolens.

D. Tantisper istic donec inspiciam, mane.

O Ditis infandum Chaos! Iam intelligo,

Haud cessat infestus hypocrita, me laedere

Non valuit, in sororem odia flexit meam.

Quid verò aliud agit, quàm vt et nostrum genus

Honore spoliet omni, oneret opprobriis,

Fauore priuet Principis, et hac gratia.

M. Noui rem ego hanc omnem: viri linguam audij.

D. Num conscius es harum? M. Soror mihi omnia

Aperuit: et ob hanc ipsa misit gratiam,

Quòd se ipse nossem plenius. D. Memora igitur.

M. Vnà hostis hic vester, Pipinusque hoc die

Edisserebant: inter alia, vt fit, tonat

Permulta hic in vos Praesul. obniti statim

Dux coepit, atque vos tueri impensius.

LAMBERTIAD.

At ille, qua est astutia, lenocinio

Fucoque linguae, pessimam, vt conijcere est,

Apud hunc sorori gratiam fecit tuae,

Vobisque simul omnibus: ita vt se pepigerit

Hodiernus antequam dies iste occidat,

Arce, familia, et oris abacturum suis.

DO. O rem haud ferendam! per lacus atri inferi,

Per omnia tibi numina infestum caput,

Per dexteram hanc iuro meam, tibi quae caput

Auferet, ita illam linguam, et os, et cor nocens

Fibris ab ipsis eruam, vt praecordiis

Confusa manent ilia, ora faucibus.

Docebo nobilitatis ecquis fit meae

Vigor, impetere quam lingua non debet tua.

Huc nuncie, armatam paremus citò manum.

M. Ita suadeo: mora rumpit animum, impetus agit.

ACTVS.III. SCENA.II.

DRIAS. PIPINVS. BIAS.

PRinceps vale, vide ne quid obturbatius

In Praesulem sanclum, vt mihi dixti, inferas.

BI. Non, si meo rem pro arbitratu Dux agat.

Hîc audiet, quem consulentem vsque audijt,

Non nostra consilia mala expertus reor.

ACTVS.III.

PI. Imò adeò ego consulta semper repperi, vt

Nec nunc, nec vnquam reijcere stet mihi animo.

DRI. Quae dixerat Praesul, vtriusque hinc est salus.

PI. Rectè mones Dria: sed indignatio

Partim pudore, amoris aut amentia

Mihi mentem ademerat, decorum expectorans,

Vt multa tum me indigna proferret furor.

Fac hicce pacificator vt tu sis mihi.

D. Desine pudere Dux. facilè veniam dabit

Mitissimus Pater, ira quem non incitat,

Sed veritas, amorque iustitiae mouent.

PI. Haec scio, et ob id longè mihi ille gratior.

Vereor vt Alpais haec tulerit, ea ne in virum

Graue machinetur laesa facinus ambigo.

D. Cauebimus, mittemus armatam manum.

Mecum huc meus natus tua pace veniat.

Valebis interim. PI. Vale, Comes inclyte,

ACTVS.III. SCENA.III.

DRIAS, LEONIDES, LAMBERTVS

OB hanc ego te gratiam Leonides

Adesse volui, ne quid inde contrahas

Vitij domestici: impetus quos sic rapit.

Metuoque ne quid in viri parent necem,

Et sis peracti particeps homicidij.

LAMBERTIAD.

LE. Nunquam, Parens, nunquam in animum tantum nephas

Induxerint meum: pro eo malim emori.

DR. Constanter huius pectoris robur tene:

Nec laede, superis quos sua pietas probat.

Sed is en adest, huic indicemus relliquum.

Nostras vt ira Praesul accensus epulas

Verbis, et indignante turbasti fuga?

LAN. Non ira, sed ratio pudicitia asperum

Me reddidit, summique terror numinis.

DR. Sed ista montes verba terrent omnium.

LAM. Quo igitur ferent vultu seuerum iudicem,

Vocati ad vsque illa rigida tribunalia,

Vbi summa scelerum ratio reddenda penitus?

DR. Dux indolet iam plurimùm, quod asperè

Adeò sit obnisus, parum compos sui.

Et gratiam repetit. LAM. Deum imò postulet,

Haud me: Deum offendit, propitium huncce expetat.

LE. Sed metuit Alpaidis tibi saeuae minas:

Nam non quiescet improbae odium pellicis.

Aduersus hanc tibi, Praesul, addemus viros

Armis potentes, viuidisque dexteris.

Pro to profectò fidus haud dubitem mori.

LAM. Gratiam habeo Leonides, et me vtere.

Sed qui suum praesidium habet Deum optimum,

Armata non timet hostium in se spicula.

ACTVS.III.

Humana nec quaerit qui habet caelestia.

Causam Deo meam tuendam vni offero.

Ferro ferire me prohibuit Rex meus.

LE. Tibi verus ille sit ergo protector Deus.

LAM. Vitam adimat vbi volet, animam at seruet sibi.

DR. Mori parato, nil timendum est huic super.

LAM. Diuina speranti facilè alia displicent.

DR. Sed spero nullus fier istuc impetus.

ACTVS.III. SCENA.IIII.

LAMBERT. ANDOLET. PETRVS.

ECquid animi est vobis ad haec, fratres mei,

Pro laude Christi ferre mortem, num ratum est?

A. Perquam ratum, vel si mori sit nunc opus.

P. Nos spero pia tutabitur Domini manus.

A. Rectè tuetur, quem sibi morte applicat.

P. Haud vsus incassum est, datus vitae tamen.

A. Sic datus, vt hunc, quando volet, repetat Deus.

L. Felix, paratum quem repererit seruulum,

Quacunque veniat horula pulsans herus.

A. Magni ego beneficij loco duco mori

Pro Christo, et eius obtinendis legibus.

L. Non maius vllum munus expeti queat.

P. Non refugio vitam quoque Deo effundere.

LAMBERTIAD.

Ita me animatis hisce nunc sermonibus.

Nimis imbecillis, meticulosus sum nimis.

Apage hunc animae metum, in Deo confidito,

Ille est salus tua, et solida felicitas.

Vitam caducam luce mutat perpeti.

LAM. Hoc fortiter, Petre, quod eos non iam times,

Qui corpus enecant. sed in quam nos volet

Seruare Dominus horulam, promptus paras:

Sic facite, vos parate morigeros Deo.

Vigilate, nescios Sathan vos ne opprimat.

ACTVS.III. SCEN.V.

DODO, THANATODES, RESTVS.

OB hanc ego vos aduocaui gratiam,

Hodie fideles vt satellites mihi

Praestetis in quo iussero periculo.

Vobis paratam ecce in manum pecuniam.

T. Per acinacem, ventumque Dux tibi deiero,

Nullum recuso subire discrimen necis.

R. Non, si mihi restim paratum praesciam.

Per omnia sacra spondeo, haud fallam fidem.

D. Vos postquam ita animatos video: dicam quo opus

Facto: hostis hic capitalis est in proximo,

Infensus in primis mihi, atque item omnibus.

ACTVS.III.

T. Tollendus est. vbi is est? eamus conciti.

R. Tollamus inuisum caput. quis vir, quis est?

D. Moderatius, ratione, pensoque, est opus.

Fidis prius munire vos armis decet,

Hastilibus, galeis, sicis, et fustibus.

Adeoque metuo ne parum sit virium.

Non quòd virilis sit animi hic hostis meus,

Sed ne quam opem aliunde metuens contraxerit.

T. Non mihi alia arma, quam sica isthaec suppetit,

Complurium exhausto cruenta sanguine.

R. Sunt arma mihi pugio nece infectus recens.

D. Armorum abundè, sed virorum non satis.

Quaerendus vnus miles aut alter ferox,

Non debet inconsultò adiri ingens labor.

R. Bene est, Melanta video, quo haud audacior.

Nemo profectò hoc viuit orbe nequior.

Vultuque teter, daemonas quo terreat.

Adiunge eum tibi, ipse multorum loco est.

ACTVS.III. SCEN.VI.

DODO. MELAS. RESTVS. THANATHODES.

HVc, hospes, huc. mecumne pro stipendio?

M. Quonam euocas? D. Mecum, inquam, vsque proxima.

D

LAMBERTIAD.

Ego dux ero: nec plus tibi incumbit mali,

Quàm ipsi mihi, si caeteris te adiunxeris.

R. Sat esto tibi. num quid timoris occupat?

M. Tume timoris, Reste, túne vsquam arguas:

Mihi aliud est negocii, audire haud vacat.

Sed Reste, nostrum acie timorem sustine

R. AEs porrige huic, atqu facile astringas virum.

D. At en, in hanc noctem decem numero aureos:

Pluresque posthac, si virum te ostenderis.

M. Me si virum? Duc quò voles, non est Satan

Quem non profundis audeam excire inferis.

D. Sed arma desunt. M. Non deest pectus valens.

Armat animus quemque suus, haud aes: vis tegit.

Sola haec mihi in quosuis sarissa sufficit.

D. At hancce loricam cape, atque eris tutior.

Nox instat, insidiis agentem haud refugias.

Et vos viri isthaec induite, et assumite

Quaecunque munimenta postulat animus.

Vterque loricam trilicem assumite,

Omni impetu mucronis impenetrabilem.

T. Sine, sine, nos adeò cataphracti ibimus,

Vt ferreos existimes, aut chalybeos:

Ausos per omne phas, nephasque irrumpere

ACTVS.III.

ACTVS.III. SCENA.VII.

MELCHARIS. POPPEA. ALPAIS.

QVò trepida tam citò domina gressum rapit?

Quid versat animo? quos habet vultus truces?

PO. Est grande forsan quod mouet mentem malum.

M. Solare moerentem, aut furentem reprime.

AL. Vbi impius moratur adeò Mastropus,

Cessator ignauus, et iners mastigia?

Longa omnis est mora, cùm semel caeptum nephas.

Vbi animus in procliue rapitur impotens,

Pellendus vltrò, vt sit ruina vastior.

Audere grande facinus, aut nihil decet.

PO. Comprime domina tumidum furore isthoc iecur.

AL. Intrò redite, sola quod agam nunc latet.

M. Deserta ne sis, nos abire non decet.

AL. Turbatus animus conscios semper fugit.

M. At solus auget impetum, et curas graues.

Vt non loquare, proditur vultu dolor:

Proin quid est? fidas ministras consilij

Ne conscias vites tui: fit mitius

Quod alteri patefeceris questu malum.

AL. Inuidia et ira feruet et odio simul

In Presulem pectus: moras nec queo pati.

Mitescere malum nolo, nisi cruor imbuat.

Dij

LAMBERTIAD.

POP. Frena, Domina, ratione tantos impetus: [< impettus]

Et quanta tentes cogita, vix vel viris

Moliris ausa, vix furentibus adita.

Sacro impias cruore scelerabis manus.

Nec tu, nec vsquam ausint manere complicess:

Pro Patre sumet arma patria vltrix suo:

Poenas reposcet caedis actae vindices,

Explosa regno, inuisa vix viues Deo.

Fama fereris tam scelesta gentibus,

Quotquot furorem hunc vspiam norint tuum.

Intusque caeca nocte mens te vbique arguet.

AL. Non debet inferre, capere malum qui negat.

Nec id facio, factum prius iure reprimo.

Compesce linguam, verba nec plura euome:

Obtemperare, haud te imperare conuenit.

ACTVS.III. SCENA.VIII.

DODO. MASTROPVS. MELAS. RESTVS. THANATHODES. ALPAIS.

NVnc viri ad iter succingite. Viam, nuncie,

Praemonstra: adhuc splendet dies, haud opus face

MAS. Compendiosa duxero vos semita,

Ne nox propinqua tardiores occupet.

ACTVS.III.

Hàc est iter tutius, vbi nemo obuiet.

Maiore si non carpimus viam gradu,[[2]](#footnote-2)

Nos nox profunda deuios passim trahet.

DO. Quin ecce tenebris nox refudit omnia.

ME. Per Styga, quò eam nescio. num adimus lemures?

RES. An dimicaturi sumus cum vmbris diu?

MAS. Lentè, viri, video per vmbras quempiam.[[3]](#footnote-3)

THA. Atat, expedite ferrum: ad arma strennui.

DO. Ecquò fugitis? hic non erit congressio.

THA. Id rebar, et stationis aptabam locum.

MAS. Bene habet, Domina adest, me nisi vmbra decipit.

AL. O tu’ne! mi frater, meae vires, mea

Solus potentia, cui meum curae decus.

Vides, vides sororem in hisce sordibus,

In hocce luctu tabidam, atque lacrymis.

Non sum Pipino chara, vt olim, Principi:

Non auro, et argento potes, quondam et opibus:

Nectantae vt aulae Domina: at explodor toro,

Explodor arcis termino, et terra et mari.

DO. Ne lacryma mea soror: huc vindex tui

Veni decoris, et restitutor stemmatis.

AL. At ille tantum stemma, famamque lacerat,

Vt nilla restitui vnquam ab integro queat.

Diij

LAMBERTIAD.

DO. Vita luet deperditum famae decus.

Sed numquid aliud praeter illa in literis?

AL. Quin Principem, et me publico coetu palàm [< paalàm]

Spectante nobilium arguit lingua nocens.

D. Qua fronte Princeps tam superbum perttulit?

AL. Pertristi, et indignante: nam conuiuium

Dirupit ira: fugit at hic pertinax.

DO. An non liceat illum iam igitur vsquam asssequi?

AL. Facilè licebit: nouit hic ductor viam,

Vbi noster antro pertinax hostis latet.

MAS. Spelaea noui, quae tenet sub proximo,

Quibus furentem beluam necabimus.

DO. Eamus, et somno sepultum fustibus

Tollamus è medio caput teterrimum.

AL. Sed viribus maioribus opus et viris,

Ne tanta temerè coepta res vobis cadat.

Solerte debet facinus astu suscipi,

Ne turpe probrum, quod male euenit, ferat.

Concedite huc, vobis satellitium dabo :

Vinoque plus animi, atque pectoris ingeram.

MAS. Namque illud armat plurimum, et munit animum.

RES. Et stomachus amplè potus est ferocior.

ACTVS.III.

CHORVS.

AERumnae grauibus saepè laboribus

Permixtae, pietas quos iuuat, excitant:

Exercet Dominus quos ita maximus,

Vt sunt materies vberior boni.

His furtim stimulus carnis agit faces,

Cum mundoque Satan bella palàm mouent:

At constans acies sustinet hostium,

Obnisus valido robore spiritus.

Conspirant initis conciliis mali,

Aduersus Domini perplacidum gregem,

Et versant medio decipulas toro,

Vt stirpem innocuam funditus eruant.

Sed pastor vigili, stanteque dextera,

Tutatur placidum Christus amans gregem,

Et promptus pedicis soluit ab improbis,

Imponens placidi sedibus aetheris:

Victrici redimit tempora Laurea,

Cingens perpetuis mite caput rosis,

Et dulces cytharae suaue melos canunt,

Et stant perpetuis gaudia saeculis.

At non sic vitus gaudeat obrutus,

Quem vitae sequitur flebilis exitus,

Luctus, supplicium, flammaque lugubris,

Vrgeis continuis paena doloribus.

Diij

LAMBERTIAD.

ACTVS QVARTI

SCENA.I.

Interloquutores,

LAMBERTVS, ANDOLETVS, PETRVS.

IAm lapsa medio nox recessit cardine,

Sat est quietum, corpori sat est datum:

Nunc ad preces eundum, vt et animus suo

Fruatur alimento, et quiete caelica.

A. Vnà libenter pensa soluemus precum,

Iuxta sacratam Praesule Theodardo humum.

LAM. O ter beatum, atque sacrosanctum martyrem.

Haec mihi recordatio animum firmat meum,

Et reddit appetentiorem martyrij.

Successor huic indignus in sede hac fui,

Vtinam ferendo subsequar eum martyrio:

Et dabitur, huius spem mihi certam Deus

Hac nocte dedit, et indubia presagia.

Percussor instat, id mihi aperit spiritus.

Cursum peregi, tempus instat termini.

At vos mei fratres, fugite. subinde nam

Christus sinit vitare furiarum impetus,

Passim lupis ne ouium obuius grex innocen.

ACTVS IIII.

Auidis voretur omnis insons faucibus.

Verum ego senex inutilis, laboribus

Impar datis, et vineae Christi piger

Vinnitor, vt aram eius cruore meo imbuam

Superest, et aequitatis immoler hostia.

Sed vos iuuentus quos adhuc florens alit,

Queris robur est ad pondus, aestusque validum,

Superesse decet, et colere Christi vineam.

Consulite vitae, vel mori mox conuenit.

P. Vetas mori, quando mori iam didicimus?

Et ffrre mortis martyres palmam vetas?

Non deseram te, subsequar natus patrem,

Mysten minister, clericusque Episcopum.

A. Nos ergo pastorem lupísne rapacibus

Vorandum oues fuga sinemus deuiae?

Hocc absit, heu Deus supreme ingens nephas.

Viuere simul, morique iuxta pendimus.

Votiua mors est pro aequitate occumbere.

LAM. Vos quando tantum pectoris Christo datis,

Nunquam refragabor, nec animos molliam.

Hinc profugere, et nox probibet, hostisque imminens,

Constantiaeque manere ratio postulat,

Ne sit tuendae lenta iustitiae fides.

P. Vt statutum Praesul indicat Deus,

LAMBERTIAD.

Istuc feramur hostiae summo Patri.

Decreta carpamus trophaea caelitus.

AN. Sed quis relictas pascet ablato te oues?

LAM. Pastorem ouili constituet alium Deus,

Et sanctitate, atque meritis dignum magis:

Hubertus hubertim dabit pascua ouibus.

Sed iam salutarem sacrificij hostiam,

Christo offeramus graue piamen criminum,

Atque exituris efficax remedium.

In sancta sanctorum immolaturi ibimus.

ACTVS.IIII. SCENA.II.

ALPAIS. DODO. MELAS. THANATHODES.

HVnc rursus accipe ac bibe, hauri strennuè:

Praesagit. animus spem mihi bonam tui.

M. Peribit hostis per sacrum hoc iuro merum.

AL. Versate, bibite, fundite merum largiter.

Tibi frater hoc propino germane cyatho.

D. Gratum venit. post vt reor potabimus[[4]](#footnote-4)

Alacrius, vbi huc hoste suppresso aderimus.

AL. O tum mihi festum diem? ò gratum iubar!

Tum cordi erit mori, hostem vt vnà istuc traha.

Pulchrè saginatos, meroque turgidos

Dimitto, res animis gerite ferocibus:

ACTVS. IIII.

Armis satellitioque munij exercitum.

Nil metuite, at quosque obuios sustollite:

Munere reuersum quemque remerebor suo,

Septem talentis, qui hostis referet caput.

DO. Me tantopere ferocias soror Alpais:

Nobis sat ac super animi, nil ambigas.

THA. Quis se mihi iam nunc dare audeat obuium?[[5]](#footnote-5)

Quos daemonas non strauero vel Hercules?

ME. Quin imus, animos qua remittimus mora?

Do. Huc ergo Mastrope, praebe lucidas faces,[[6]](#footnote-6)

Lustrem meum ex ordine vt oberrantem globum,

Quo quemque dignum collocem virum loco.

ACTVS.IIII. SCENA.III.

PETRVS. LAMBERT. ANGELVS.

VIdeo micantes hinc procul, Pater, faces,

Armis moueri vnâ, et fragosos impetus.

LAM. Nunc instat hora, qua Deo demus fidem:

Hic est supremi iam labor discriminis.

O Rex supreme, caelitum Pater Deus,

O Christe patris lumen vnicum tui,

Sacrumque numen spiritus et vnus Deus,

Soles amicis postulantibus dare,

Lubens et admittere voluntatem vltimam:

LAMBERTIAD.

Testator ergo, quae dedisti iam lego.

Me me voluntati offero totum tuae,

Humo hocce corpus trado, spiritum tibi.

Ouesque nostrae traditas custodiae[[7]](#footnote-7)

Semper rege et serua, et foue vt mitis parens:.

Sit patria fidei fida seruatrix tuae.

Semper tribue nostrae cathedrae principes

Mites, fideles, et gregis amantes tui,

Pacemque clero, et legis ardorem tuae,

Reliquoque populo gratiae obseruantiam.

Propitius esto sicubi peccauerint:

Sint sobrij, iusti, pijque omnes simul,

Et sint pudica castitate feruidi,

Quam morte nostra despicatam vendico.

Discant pudicos me docente sequi toros,

Seruareque exemplo laborent ij meo.

AN. Exaudiit tuas supremus has Deus

Preces: iam obi securus: optatam tibi

Petes repostam, et cuilibet sedem bono.

Plebem relictam Praesule erudiet nouo,

Et promptus illi Christus aderit perpetim,

Si non remittat legis ardorem suae.

Quemuis iuuabit supplicem ob vitium sibi,

Tuo petentem missionem nomine,

Tuoque amantem legis exemplo Dei.

ACTVS.IIII.

Sedem nouabit et cathedram transferet,

Traiectum habet quae Praesulum nam insignia,

Legia feret: Christi sit hoc foedus ratum.

Solare, robur concipe virilis animi,

Hodie coronam cum tuis grandem feres.

LAM. Gratia sit alto summa Christi numini,

Me huic dedo, tractet ille pro nutu suo.

P. Pater, propinquant. L. His Deus mitissime

Ignosce caecis, nam haud sciunt ecquid agitent.

ACTVS.IIII. SCENA.IIII.

MASTROPVS, RESTVS, MELAS, THANATHODES, DODO.

VOcem loquentis audio: sunt vigilia:

Hac nocte nostrorum metu excubias agunt.

R. Hostes parato nos morantur pectore,

Tutum haud sat est pugnare cum ferocibus.

M. Ni sufficere se posse confisi forent,

Num credis operiri hostium ausos impetum?[[8]](#footnote-8)

R. Haud commodùm successimus, nunc censeo

Id differendum, atque redeundum occultius.

T. Sed nec cui paremus his arma tenebris,

Nec cuius oppugnemus aedes nouimus.

Stolidus obesse qui sibi certò studet

Aliis vt illo commodum paret malo.

LAMBERTIAD.

D. Quò fugitis attoniti? quis, ecquis hic timor:

Quis terror vrget pectora, et fugam mouet?

Est digna tantis haec viris trepidatio?

Est haec superbi pectoris data iam fides?

Ne metuite insidias, nihil animi hostibus:

Prudentiae nibil, minus et industriae.

Nox est profunda, quis pudor aut pauor vetat?[[9]](#footnote-9)

Animis opus: peccasse quis hominum sciat?

Factum sit, infectum ve nullus omnium.

Primùm, ego meum hunc exercitum, periculi

Ne quid fit, aut fortassis insidias struant,

Partiar in ordines duos, et binc fores

Et inde, ne quis ferat opem, interclusero.

MAS. Tutò facis: vos tum irruetis in viros.

DO. Tu Reste cum Melante sitis agminis

Huius duces, et hocce seruetis latus.

ME. Animum addidisti: abeat iners mentis pauor:

Pugnabimus cûm strennuè tum fortiter.

Nil nisi necem iam nunc meae sitiunt manus.

DO. At militariter, vt decet fortes viros.

Ego ordines istos regam: videte ne

Quis impetat vos, dexteri, omnes strennuè.

Et ne hinc quis eruat, este strictis ensibus.

Nunc irruamus. Sed prius tu Mastrope

Inspice per istas adhibita rimas face,

ACTVS.IIII.

Ecquis sit intus, quae ve confidentia.

MAS. Faxo. Nihil per sacra, nil video alius

Quàm intus senem mitratum, et adulescentulos

Hunc iuxta inermes supplices accumbere.

ACTVS.IIII. SCENA.V.

MELAS, DODO, THANATHODES, RESTVS, LAMBERTVS, ANDOLETVS, PETRVS

QVin irruimus igitur? quid haec cessatio?[[10]](#footnote-10)

Vel per fenestras, tectaue aditum perforo

DO. Ego fores labefaciam. hîc hîc hypocrita,

Ad mortem et orcum, perfide hostis. nunc caput

Mihi porrige: en, iam nostra te tollet manus.

AN. At bone vir, ô parce, reprime et feras manus.[[11]](#footnote-11)

Christum Dei ne tange, et insontem virum.

Si nil verere, Judicem summum time.

PE. Nos nos petite, mactate, nec virum Dei

Insignem Episcopum ne ita hunc interimite

Conuertite in nos arma potius, sic minus

Erit sceleris, THA. Abscede, vel iam iam occides.

ME. Sine, sine, te teneant, ego illum expediero:

Videbis ecquid mea sarissa foderit.

Occide hypocrita, sinu reconde spiculum.

LAM. Ignosce Domine, recta nescientibus.

LAMBERTIAD.

Nostrum et receptent spiritum tuae manus

T. Iam mitte me, atque hic pie precator occide.

P. Miseresce nostri spiritus mitis Deus.

R. Et ego Dodo hunc, tibi qui molestus est, neco.

Ferrum accipe rogator, sequere mysten tuum.

Recipe necum properam prece ambitam tua.

A. Serua meam animam Christe seruator Deus.

D. Periit. Sorori iam meae poenas dedit.

Sed ego ociosus, nullius caede nobilis,

Ferrum reportem hocce incruentum ignauior?

Id vetuit hic ipse impeditor impotens.

R. Necauit et qui caedis autores dedit.

D. Prurit tamen nece iam mihi manus insolens.

Nos intro eamus, et domesticos simul

Necemus omnes, et reliquias hostium,

Ne caedis adsit nuncium qui deferat.

ME. Agè, irruamus, opprimamus funditus.

Quando semel coeptum est, manus cruor imbuat:

Nam frons pudere post scelus tantum nequit.

ACTVS.IIII. SCENA.VI.

VRBIVS. RESTVS.

HVcce populares obsecro: sicarij

Antistitis domum eruunt, et enecant.

R. Quis furcifer fugit per vmbras clamitans?

Heus morere vociferator improbe, morere.

ACTVS. IIII.

VR. Serua Deus, me, me, Deus, serua obsecro.

RES. Ne mucro noster posset istum consequi,

Caligo noctis obfuit: redeo ad meos:

Etsi referre facinus hoc possit fugax.

VR. Seruator alte, gratias soluo tibi,

Quòd mortis hinc me liberas periculo.

Eo: nuncio publicè nepharium scelus:

Hinc tota mihi terrore membra contremunt,

Vix valeo firmum ponere ingressa pedem.

CHORVS ANGELORVM ET PVERORVM,

ad modum Epicedij.

ANGELORVM PARS.

O Pastor vigil et bone,

Euge serue fide Deo probata,

Intres coelica gaudia

Prudens oeconomus domus beatae.

Fidus cùm fueris super

Tutela sobolis Dei parentis:

Euge, suscipe syderum

Princeps imperium potentis aulae.

Eia pollicitam cape

Haeres perpetuus beatitatem,

E

LAMBERTIAD,

Iungens saecula saeculis

Christi laetitia fruens perenni.

PVERORVM.

Vrbes fundite lachrymas,

Lambertus pius occidit Patronus,

Sublatus nece perfida

Propter iura probata castitatis.

ANGELORVM.

Laudes fundite maximo,[[12]](#footnote-12)

Quem clarissima sanctitas coronat.

Laudes edite maximo,

Quem caeli veneratur alta moles.

PVERORVM.

Laudes huic date, quem suae

Vires magnificant et alta virtus,

Laudes et tuba cum lyra,

Laudes et cytharae Deo referte.

ANGELORVM.

Laudes tympana promite,

Laudes syderei chori tonate,

Laudes plectraque barbiti,

Et dulces Domino fides sonate.

ACTVS.V.

PVERORVM.

Vos et cymbala psallite,

Spirantes animantiumque voces

Labris rite canentibus

Caelos tollite iubilo regentem.

ACTVS QVINTI

SCENA.I.

Interloquutores,

DODO. MELAS. MASTROPVS. THANATHODES. RESTVS.

GRatum sorori nuncium fero meae,

Iam victor abeo, periit hostis funditus,

Periit familia, nemo patefaciat vnde sit.

Suspitio multos, quos habet hostes, notet:

Tuti sumus, negare licet, vmbrae modò

Noctis vagae norint, vel ipsi lemures.

Sed iam dies instat, iubar Phoebus adhibet.

Fugienda sceleris lux peracti conscia.

ME. Quod caelum oberro, quod tero gradu fretum[[13]](#footnote-13)

En nox noua redit, fulmen exurit solum.

Caelumque tonat, aether cruore fluctuat,

In saxa caput, in ora flammae conuolant,

Sceleris que poenas debitas nostri petunt.

Eij

LAMBERTIAD.

Sed ecquod istuc concitat monstrum faces?

Vertam in feras arma, hoc necis restat genus:

Mures, lupos, vrsos, leones, tygrides,

Venatum abimus: solue cassibus canes.

DO. Quod hoc malum? quis subitus incitat furor?

Acieque vanas quas vides falsa faces?

Latemus omnes, nemo persequitur scelus.

MEL. An non phalanges cernis istic cominus?

Ferunt dracones concitos armis equos.

En huc propinquant, expetunt poenas necis.

Ferte arma mecum, tollite hostium gregem.

DO. Tene furentem, Mastrope, amplexu virum.

MEL. Si vos negatis iam mihi socias manus,

Tot arma solus, tot viros vnus feram.

Huc, si quid animi, inferte eominus pedem.

MAS. Compesce saeuos pectoris motus tui.

Socias furenti dextera turmas petis.

MEL. At tu scelesti ductor agminis, cade.

Primus periit, animos reliqua perdit phalanx.

Victoriae spes est: stupet et hostis manum,

Roburque nostrum. vix sui compos manet.

RES. Fugae latebris consulamus abditis,

Vitemus armatam furente sparo manum.

MEL. En fugit hostis, terga vertit territus:

ACTVS.V.

Hic solus animo fisus acri restitit,

Est impetendus, restet vt nemo nocens.

THA. Reconde gladium, vel mihi poenas dabis.

Furor furori semper est hostis grauis:

Tu furis, at insanio: fuge furorem scium.

MEL. Ruam per enses, mille per tela hostium.

THAN. Cecidit suo detorsus impetu Melas,

Procumbat ater, et animam foedam expuat.

ACTVS.V. SCENA.II.

DODO. THANATHODES.

ME, me horreo, versat oculos scelus et nephas:

Lucem tueri dispudet. Quid hoc mali?

Quis horror intus agitat, et latus quatit?

Dolor ingruit, prurit cutis et exulcerat,

Soluitur olenti pure compago artuum:

Suffocat ipse me meus puror grauis:

Vaporat olidus poedor impetiginis,

Quod, me nisi fugiam, fugere nequeam malum.

THA. Obuersat animo iam mihi facinus meum.[[14]](#footnote-14)

Celare velit animus, sui sed conscius

Fert sibi malum, et maius nephas sensim notat.

Mihique molestas occinit sententias,

Di

E iij

Vis conscientia. c

LAMBERTIAD.

Diuersa dubiam quae mihi mentem trahunt,

Ac terret etiam huiusmodi sermonibus,

Serò sapis miser, patet quod occulis.

Nil tam profundo conditum facis sinu,

Nec tam tenebris occulis spissis nephas,

Quod vnius oculos latère queat Dei.

Cor ille cernit, et latebras pectoris,

Fibris ab ipsis spectat actum funditus:

Indagat artes, et dolos, et vim mali,

Perlustrat omnia, et quidem quae te latent.

Vt desit vltor, at graues poenas capit:

Caecum suis impune nec sinit scelus

Vltricibus furus, flagellisque fodicans,

Flammas, facesque ibi admouet, Styga tartarum,

Furias et Harpeias, Canemque tricipitem.

Secum mouent bellum scelesta viscera,

Die tenebras, nocte sufferunt faces,

Mori velint, at emori territa pauent,

Viuunt necata, viua mortem sustinent.

DO. Lamberte vincis, iam noces plus mortuus,

Superas sine armis, grauius absens das malum:

Agnosco numen, sydera hoc tibi vindicant.

THAN. Non fero cruces laterum, nec animi aestus graues.

ACTVS.V.

Hic commoda manum, abde ferrum in viscera:

Mihi munus erit, aliis quod extremum est malum.

DO. Absit, tua vt mihi polluam manus necè.

THA. Quam sponte, nolenti intuli caedem negas!

Metuis scelesto polluere funerè manus?

Sic antè decuit te pium esse: en sis pius,

Tractum sacra nephas, mea purga nece.

Quàm bene Mela ferro occidissem iam tuo?

Deest Praesuli vltor, me mihi vltorem dabo.

Hocce nocui ferro, hocce ferro me neco.

DO. Solus superstes de meo sum exercitu:

Redire pudet: haerere, certa infamia.

Vix repere queo, ita impetigine saucior:

Et est dies: redire me suadet pudor,

Manere sed cogit dolor: repam tamen.

ACTVS.V. SCENA. III.

ALPAIS.

FRatrem manere tam diu miror trement,

Haud ominis de illo boni quid suspicor.

Terrent tenebris, visane aut insomnia?

Sed visa mihi perhorrida omina noctium.

Flammis videbam contegi fratris viros,

E iiij

LAMBERTIAD.

Fratrem venenis imbui, et lue infici.

Metuo quid id sit, auida reditum istic moror.

Sed quem procul repente languentem gradu

Venire conspicor? an ne germanum meum?

Is certè, is est: id omen est insomnij.

ACTVS.V. SCENA.IIII.

ALPAIS. DODO.

GErmane! DO. Lachrymas mitte, vixit iam tuus.

AL. Sed quis te habet dolor? vbi reliqui milites?

DO. Bene habet. perijt hostis tuus, mihi carnifex.[[15]](#footnote-15)

AL. Sed vnde scabri pure tanto poplites?

DO. Sublatus hostis vnà et alios sustulit:

Perijt quidem, sed ultus est manes suos.

AL. Nunquid hic et armis restitit, et acri manu?

DO. Concessit armis: arma sed vicit mea.

AL. Quin dic apertè, quos mihi nodos ligas?

DO. Viuus fugit, sed mortuus magis nocet.

Huic coelici vltrici manu poenas potunt.

Nos quum nephandos facimus in domum impetus,

ACTVS.V.

Postesque rupto cardine elisi labant,

Palla senem illum reperimus amicium sacra,

Duosque inermes huic ministros, candidis

Stolis precantes, opprimimus omnes simul,

Rabidi velut pauidas lupi raptant oues.

Proterimus, et cruore gladij atro madent,

Ades subimus, et atria nece aspergimus.

At vix ab illo mouimus loco pedem,

Atque socios stupendus inuadit furor:

Percussor ante alios senis amicti furit,

Sociosque turbata manu infestat suos:

Necat, necatur: strage mutua cadunt.

Suspensus alter colla ramo pensili,

Confossus alter proprio telo occidit:

Omnes repentino malo interitus rapit.

At longior mihi poena vitae dat moras:[[16]](#footnote-16)

Sensim veneni vis potens cutem exedit,

Penetrat artus, et medullas viscerum.

Vide vt scatent abominandis vermibus:

Infandus omnes occupat vires dolor,

Viuo moriens, viuusque morte lancinor.

AL. Istius, o frater, mali tibi sum caput.

Ferro scelestum istoc pete infenso latus,[[17]](#footnote-17)

Poenas merentem perde, et autorem mali.

Tanto videre te premi angore haud queo.

LAMBERTIAD.

DO. Videre te, atque ferre me sors postulat.

AL. Non queo grauem perferre puris halitum.

DO. Sic lancinor, vel ipse poedor enecat,

Vel me dolor grauis opprimit, et horror agitat.

AL. O me scelestam, ò ter, quater scelere impiam!

Manus nefastum fratris ad crimen dedi:

Mihi scelestus, purulentus es mihi.

Ipsum peremi Praesulem, et domesticos.

Furiis furores excitaui istos meis.

Meum venenis imbui fratrem soror.

Quicquid sceleris hîc vestra patrauit manus,

Meum est, peregi sola, sola sum nocens.

At tu supreme coelitum rector Deus,

Si tam scelestae foeminae exaudis preces,

Vt Magdalenes abluisti crimina:

Sed Magdalene sum nocens longè magis.

At vt latronis es misertus penduli,

Quamuis latrone sim quoque ego peruersior:

Iunxi libidini et homicidij scelus.

Bis, ter, quaterque vno scelere feci nephas.

Miserere per Christi precor pias cruces.

Me me abdico mundi iocis et sordibus.

Ecce in peracti criminis poenam mei

ACTVS.V.

Seclusa viuam: carnis et stimulos malae

Ieiunus, precibus, flagellis edomans.

Dehinc facultates, quoad nostrae sinent,

Villas, dominia, atque redditus amplissimos,

Tibi dicabo, tui inde alentur pauperes.

Fundabo virginum sacrarum tibi chorum,

Quae castitate meam expient libidinem.

Spero misertus lachrymas nostras, pius

Tolles patrati criminis noxam Deus.

Huc frater vnà, poenitentia mali

Mecum ingemisce, remittet illud optimus.

DO. Quid ingemiscam? grandius feci nephas,

Quàm cui remittere debeat vindex Deus.

Iam iam futuri sentio inferni cruces,

Dandae ad tribunal nuncias sententiae.

AL. At melius ominare, frater, obsecro:

Spem concipe, alleuat cadentem imò magis.

Concede mecum istuc, toroque artus foue.

DO. Frustra fouebis putria intus viscera.

Sed me trahe intrò, vt vis, at incassum tamen.

AL. O impotens, enerueque cadauer hominis.

LAMBERTIAD.

ACTVS.V. SCENA.V.

LEONIDES. VRBIVS. PIPINVS.

MEcum Vrbi, et indicemus impium nephas.

VR. Lubens: sed arma conferamus tutius,

Ne nos inermes ij latrones opprimant.

LEO. Prudenter: ensem cum securi suscipe,

Ego me his tuebor. Huc vide cadauera.

VRB. Sunt ij profectò, quos ego effugi, viri:

Agnosco nigrum illum, et sua huncce cum face.

LEO. Diuina poenas sumpsit aequitas, reor.

En proprio hic pugione confossus iacet,

Adhuc cruentam continet in ictu manum.

VRB. Huc Dux Pipinus obuio tendit gradu.

LEO. O Dux, nephandam Praesulis porto necem.

PIP. At at, quid adfers? omen auertat Deus.

LEO. Lambertus altas aetheris abiit domos,

Sublatus hinc est caede, et ense perfido.

PIP. At quis, quis autor caedis, ausus quis nephas?

LEO. Hic vidit, hic vix complicum euasit manus.

ACTVS.V.

PIP. Tu qui sacrilegae conscius cladis, refer.

VR. Hac nocte, Princeps, Praesulis ineram domo,

Pressos sopore cùm repentinus fragor

Nos occupat, primusque Praesulem impetus:

Confoditur ille in aede cum mystis suis,

Dein fit in domum acer armorum furor.

Fugi per vmbras, caeterùm quid post, latet.

LEO. Vidimus et illos ense confossos suo,

Dedisse poenas Praesuli passim obuios:

Diuina quos vltrix caeciderat aquitas.

PI. Quis dux nephandi fuit igitur exercitus?

VR. Vidi Dodonem per faces factum obuium:

Reliquos, metu perterritus, noui nihil.

PI. Prò, ter scelestum pellicis nostrae caput:

Sunt huius artes, sunt doli, sunt machina:

Iam serò tandem perfidum noui genus,

Quod me patrati criminis traxit reum,

Vnà vt ego parricidij essem particeps.

Dicar peremptor gentibus passim meis,

Populisque caedis autor inuisus ferar,

Quòd ausa pellex facinus est tantum mea

Te, te supreme caelitum testor Deus,

Te sancte Praesul, et mihi charum caput,

Me non dedisse pro nece impias manus.

Me imò inscio tentaui infidum scelus.

LAMBERTIAD.

Abusa pellex Alpais nostro malo.

Graues dabit poenas mihi scortum impudens.

Totumque genus euulsero radicitus.

Scrutabor omnes parricidas impios,

Multabo vita, et in cruces vindex feram.

Sunt criminum isti semper euentus graues,

Et digna perditi facinora adulterij,

Actoque discimus sapere flagitio.

At viuus hic frustra monitor Episcopus,

Sublatus aethere fortius cor emouet,

Absensque cogit, quae palam incassum arguit.

Eo, nephastis pellicem pello toris:

Prô, quàm repentè displicet monstrum nocens.

At iam pudicos Pleutridis thalamos meae

Sequar pudicus, quam hocce pro scelere expuli,

Reuocabo coniugem, atque sobolem ad me meam.

Vel serò sapere, vbi haud queaes secus, addetet.

LAMBERTIADIS

FINIS.

TYP. DIESTHEMII.

XI. KAL. IVN.

1556.

1. *In marg*. Occasio tragoediae. [↑](#footnote-ref-1)
2. *In marg*. Lente ambulent. [↑](#footnote-ref-2)
3. *In marg*. Refugiant vt trepidi, nam conscientia in facinore terriculamentum facit. [↑](#footnote-ref-3)
4. *In marg*. Spes impiorum. [↑](#footnote-ref-4)
5. *In marg.* Post vinum animus. [↑](#footnote-ref-5)
6. *In marg*. Interea suos circumspectet Dodo. [↑](#footnote-ref-6)
7. *In marg*. Memor suarum ouium pastor. [↑](#footnote-ref-7)
8. *In marg*. Timiditas facinorosorum. [↑](#footnote-ref-8)
9. *In marg*. Ouid. Nox et amor vinumque nihil moderabile suadent. [↑](#footnote-ref-9)
10. *In marg*. Hic Melas tectum scenae perforet, et inde cuspide Episcopum confodait: sic facinus contigit. [↑](#footnote-ref-10)
11. *In marg.* Pueri amplexantur milites vt impediant. [↑](#footnote-ref-11)
12. *In marg*. Psal. 150. [↑](#footnote-ref-12)
13. *In marg*. Furiae quae post admissum facinus percussores B. martyris inuaserunt. [↑](#footnote-ref-13)
14. *In marg*. Vis conscientia. [↑](#footnote-ref-14)
15. *In marg*. Induruit cor peccatoris, vt Pharaonis. [↑](#footnote-ref-15)
16. *In marg*. Cum ringore et distortio ne totius corporis. [↑](#footnote-ref-16)
17. *In marg*. Exerat gladium fratris. [↑](#footnote-ref-17)