/front/

Illustr<i>ssimi ac inuictissimi Philippi ducis Burgundiae | Bra-

bantiae Comitisque Flandriae Hollandiae Zelandiae etc. | Medico accu-

ratissimo magistro Nicolao Stael: Her | manni Slyterhouen de Vyana

germanae prouintiae Elegia.

Caesaris inuicti soboles diuina Philippus

Te clinicum elegit. te duce dux regitur

Quem tuus incolumem genitor seruauerit olim

Est tibi nunc curae uita salusque ducis

(5) Nestoreos princeps Burgundio compleat annos

Sol1icitis operis consilioque tuo

Si lachesis sineret, memori cum nomine uita

Immortalis ei te medicante foret

Hermicus Hispani memorat praeconia regis

(10) Vgerius mauri splendida gesta canit,

Atque ego praeterii praeclaro dicere uersu

Vel tua uel nostri magna trophea ducis

Nomina sunt plectro phoebeo digna. poetae

Parcito. qui obscenis uersibus addiderit

(15) Quis legeret quamuis calamo sint digna perito

Nulla camoena placet carmen agreste iuuat

Quo cecini scaenam Scornettae, scaena placebit

Accipe, ploena damus munera deliciis

Vndique iam tecum comoedia nostra uagetur

(20) Qua lecta legeris, quo uenit, ipse uenis

Nec decus. exigui ludicro carmine uatis [< natis]

Nec tibi uirtutes nec minuetur honos.

A i.

Saepe rosas uidi duris accrescere spinis

Candida forma quibus saluus odorque fuit

(25) Vita nec est compar lasciuis nostra camoenis

Scaena poposcit iners carmina mixta iocis

Non quo nauta uelit, ducuntur flamine puppes

Vatis et ingenium, quod canit, urget opus.

Scornettae Argumentum.

Prandia Scornettae celebrat Blanchinus honore

Munifico. doctis simul hospitibus generosis

Post epulas sedet ante focum coqua uite sepulta

Immemor officii quadras abstergere opimas

(5) Ducit anus fusum, quia adest metuenda patrona

Qua prius absente et dormiuit et ocia duxit

Codrus amet Lollam sed Lolla repellit amantem

Inguine nam bursam uetulae exhaurire uolebat

Plus placuit Corydon quem dissimulabat amare

(10) Propter heram. tandemque patent, quos abdidit, ignes

Est miserata coquam delusa Corynna dolentem.

[Aiia] Ad clarissimum artium et medicinae doctorem Magi- | strum

Nicolaum Stael Serenissimi Burgundiae ducis Phi | lippi medicum so-

lertissimum. Hermanni knuyt de Sly- | terhouen Comoedia salebrosa

atque lepidissima cui | titulus Scornetta.

/main/

Salue turba senum salue formosa iuuentus.[[1]](#footnote-1)

Quid monstri iacet ante focum? nimium moror. istinc

Me procul eripiam. stigiis quae uenit ab undis

Vmbra uidetur. ab hinc fugiam, solet umbra nocere:

(5) Intrepidus redeo, melius rem nosse iuuabit

Ne uidear profugus nullo conspectus ab hoste

Nec metus afficiat me si noua uidero monstra

Quis tamen impune moueat fera praelia mecum?

Ecce armata manus cedem committere prona est.

(10) Accedam propius. binis a pollice iunctis

Signa dabo digitis et uerba precantia dicam.

Lubrica si fuerit, mox umbra peribit in auras.

Tartareo sceptro qui regnum Pluto gubernas[[2]](#footnote-2)

Me defende precor ne spiritus irruat in me

(15) Qui procul a tetro cum fuste uagatur auerno.

Nescio quid uani me terruit. est coqua nostra[[3]](#footnote-3)

Dormit anus. sordet. nimis est madefacta lyaeo,

Experiar somnum propenere posse merumque:

Lolla sinu tepido tibi tempora lenta quiescunt?[[4]](#footnote-4)

(20) Ante focum somnum capis? et stertis sine cura

Immemor inorum, quae nunc conuiuia tantis

A ii

Tanta uiris proprio Blanchinus fecit in agro

Illa regenda forent tibi cura consilioque

Vt foecunda uiris placeat Scornetta uocatis:

(25) Ni mirum si stertit anus, quia uite sepulta est[[5]](#footnote-5)

Plus hodie bibit ipsa meri. quam fluminis undam

Qui uos huc rapido cursu posuere, caballi :

Lolla (oppressit anum sopor altus) bestia dormis?[[6]](#footnote-6)

Surge expelle pigrum glis somnolenta soporem

(30) Foetida nec celebrem turbam tu capra uereris?

Quando tuus rauco fumat cum murmure culus?

Lolla (nec audit anus) somnum depone merumque

Est aliud quod restat opus tibi perficiendum

Ebria quam totam somno consumere lucem

(35) Vncta culina foco [< foro] nimis est. tu bellua surge

Ambrosiis dapibus maculatas ablue quadras

Splendida mensa suo grandi cultu est spoliata

Pocula cum patenis epulae mantile repostum est.

Prandia conuiuis que spero grata fuere[[7]](#footnote-7)

(40) Scornettae dederit uestri Blanchinus amore.

Surge o uacca. hora est, pingues absterge patellas:[[8]](#footnote-8)

Saepe leui Zephyro Scornettae maxima pinus[[9]](#footnote-9)

Non uerbis duro uix uerbere Lolla mouetur

Forsitan in somno putat ipsa fouere priapum

(45) Est antiqua licet, grossum tamen inguen [< inguem] adorat

Haec uetula exuperat lasciuas igne puellas

Si audisset meretrix de qua modo talia iacto

Est anus at fieret iuuenis me semper amaret

Nec mihi sola patent sed sunt notissima ruri

(50) Quae coniuncta uiro lusit sub brachia pini

Cuius sydereos hinc possis cernere ramos

Ecce coronatas aquilas pede quinque ferentes

Vimina. Blanchino donatum a Caesare munus:

Lolla o furca. poli medium sol transiit axem[[10]](#footnote-10)

(55) Excute segnitiem. quoniam aduentare patronam

Protenus audiui. uigil esto. porca labora:

Iuppiter, o quantas habuerunt nomina uires:[[11]](#footnote-11)

Cui modo somnus erat, somnum quam prona reliquit,

Lumine fonte lauat, non dormitasse uidetur.

(60) Iuppiter, o quantas habuerunt nomina uires:

Quae prius in gremio positis dormiuit ocellis

Nunc simulat dominae rerum custos uigil esse

Iuppiter o quantas habuerunt nomina uires

Ecce anus epoto nimis ora rubescit iaccho

(65) Tarda fuit quae nunc fusum cito pollice ductat :

Histrio, qui totas implesti uocibus edes[[12]](#footnote-12)

Quid iactare tuo poteris de paupere lecto?

Ne credas homini. ceu fumus ab igne calenti[[13]](#footnote-13)

A labiis ueniunt dolus et mendacia Codri:

(70) Iuppiter o quantas habuerunt nomina uires[[14]](#footnote-14)

Quae modo deses erat manibus uigil omnia tentat

Nouit anus dominam quo fallat ficta labore.

Ad uetulam redeo, qua cum certamine longo

A iii

Contendam: mihi uix superest spes uicere posse

(75) Sum iuuenis. nimis illa senex: etasque senilis

Multa potest. anus est Venus improba uafra dicaxque,

Ipse tamen pergam pro magnis maxima uerba

Et pro fraude dolum reddam. ars detruditur arte:

Salue Lolla salus mea salue uita beata.[[15]](#footnote-15)

(80) Nil mihi respondet. surda est spernitue salutem[[16]](#footnote-16)

Non renuit. surdescit. anus est sine dentibus albis

Difficiles senibus sunt aures. ergo daturus

Quam dederim repetam maiori uoce salutem.

Salue Lolla meae uitae spes unica salue[[17]](#footnote-17)

(85) Ah digitos nimium lassant tibi tradita pensa

Atque habitas ruri ruris pastoribus hospes

Dardanei regis tu magno digna cubili

Troica pro fuso pregnanti insignia ducas

O utinam noctem tecum consumerer unam

(90) Delicias Paridis superaret mentula nostra:

Vade tuos clunes asino submitte cinede[[18]](#footnote-18)

Impleat atque nates tua mentula: cuius. honesta

Dicere turba uetat. puerum tu noscis Alexim.

Horti nec pateat ubi nostri ualua reclusa

(95) Hinc capiat flores florum qui nouit honorem

Tu legis urticam, tibi rusuce lilia sordent:

Codr[us] ad Lollam.

Flos mihi purpureus placet et uacinia nigra[[19]](#footnote-19)

Despicimus. tu asperge rosis mea linthea lecu,

Ne relegam sparsas prohibe. mihi tangere saltem

(100) Hoc permitte, precor. tangam si tangere phas est:

Quam tu bupho petis quamuis tibi tanta darentur[[20]](#footnote-20)

Munera. non locus est ubi tu donata reponas

Te breuior torus est. dum somno fallere noctem

Quaeris: eum totum te solo curuus adimples:

(105) Tu nescis annosa uenus? ueneri quia lecti[[21]](#footnote-21)

Non placuit moles. placet illi lectulus. in quo

Arctius alterius premat alter corpus amantis.

Ipsa locum tantum non Lolla recusat amorem[[22]](#footnote-22)

Si locus esset ait. locus est, si ludere uellem.

(110) Est anus. atque placet uetulae uesica beatae.

Lo[la] ad Co[drum].

Quid populo iactas oculis in terga reductis?[[23]](#footnote-23)

Co[drus] ad Lol[lam].

Auribus admotis propius recitabo, loquaci[[24]](#footnote-24)

Nec referas uulgo, Codri quae carpis ab ore.

Ad seipsum.

Ah quid dixisti? digitis os comprime binis[[25]](#footnote-25)

(115) Vera nocent, quandoque uiro mendacia prosunt.

Pollicitus sum anui, uobis narrata referre.[[26]](#footnote-26)

Incipiam placidas dabis aures: parce furori[[27]](#footnote-27)

Si mea Lolla tibi nimis aspera uerba uidentur:

Dic age, si quid habes, patulas arreximus aures[[28]](#footnote-28)

(120) Si minus aequa forent, nec me tua dicta mouebunt:

Pollicitum uereor persoluere. garrula pica[[29]](#footnote-29)

Est anus. aereae uolucres [<nolucres] cras omnia noscent:

Da promissa mihi. me sola penes remanebunt[[30]](#footnote-30)

Nec referam nostrae (quamuis mihi chara) Corynnae

(125) Si praesciret anus, mihi rumperet unguibus ora[[31]](#footnote-31)

A iiii

Quae dicam. uerbis aures ledentur aniles

Ne cadat ipsa fides quae feci debita soluam

Hoc scio uerba, graues ictus expecto minasque.

Quisquis ades rogo uerba notes recitanda theatro.

Verba Codri.

(130) Aridus ecce perit qui quondam floruit hortus[[32]](#footnote-32)

Nec redolent uiolae quibus omnia folia desint

Atque rosis decus omne abiit. rubigine tacta

Claustra iacent horti, quem tanti fecerit ipsa

Valua patet longo lacerantis [< lacerato] temporis usu

(135) Quid ferat, ex nudo campo qui semina quaerit?[[33]](#footnote-33)

Quid legat ex horto qui poscit lilia uestro?

Sum despecta tibi? qui tantum me cupiebas[[34]](#footnote-34)

Posse frui. periit ne? ubi nunc tua tanta libido

Te fortunatum finxisti dicere tandem

(140) Cum foret amplexus tibi mecum furcifer unus:

Et rudis et simplex anus est quam saepe dolosam[[35]](#footnote-35)

Pertimui: non ipsa places mihi, porca, sed aera[[36]](#footnote-36)

Quae nodosa tibi pera mille recondita seruat

Haec nisi dixissem tumida tumido inguine bursa

(145) Te spoliasse uelim. dixi quia dicere uoui

Lucra sacro nunquam uolui praeponere uoto

Quamuis iurato uix creditur istud egeno:

Me pedico uelis nummis spoliare priapo[[37]](#footnote-37)

Hoc potius uel tu caderet tua mentula ferro

(150) Hinc fuge leno procul uel te scelerate manebunt

Verbera. quis grauiora potest dare femina nulli.

Inguine cuncta mihi quod uix habet ille subulcus[[38]](#footnote-38)

Tollere presumpsit depulsus cum inguine fugit

Nunc expromo peram quam turgida bina recondunt

(155) Vbera. grata uiro soboli gratissima nostrae

Et numerem et uideam quam diues sim eris et auri

Haec Corydon captet Corydon qui pectore grato

Saepe sub inphami [< imphami] pinu mea pectora pressit

Atque reuisa iuuat depressa sub arbore tellus

(160) Ista ferat Daphnis puer est mihi pulcra iuuentus

His tibi florigeram cum geminis, Daphni, coronam,

Germanos pueros qua cinctus tempora uinces,

Istis quicquid, emam. mihi formam corporis addet,

Culta tibi, Corydon, Corydon, tua Lolla placebit.

(165) Caetera quae restant o Codre numismata tolle[[39]](#footnote-39)

Findere quo possis ungues, mercaberis ensem,

Ne nimium ledas culum, dum scalpere sudas.

Codrus in scaenam reuersus ad Lollam ad spectan<tes>.

Nil hodie ruri tu porca peregeris. albos[[40]](#footnote-40)

Custodis cineres cinerumque notata colore

(170) Ha mala segnities: ha somne diurne. laborem

Impedis et nobis quot dulcia premia tollis.

Ecce iterum somnus uetulam deuicit inertem.[[41]](#footnote-41)

Exue desidiam, torpentem pelle soporem

Aereus exiguusque [< exignusque] lebes fumosus in igne

(175) Quem positum uideo. quae archana recondita seruat?

Cognita sunt mihi, quid peto? fluminis unda redundat[[42]](#footnote-42)

Quo nigra calf acto coruorum tegmina pennas

Aut niueis cygnis fuscos anus abluet ungues:

Non habet ecce lebes aconita anguesque feroces[[43]](#footnote-43)

(180) Nec uirides herbas deuoto carmine lectas

Est aqua pura. quadras qua sorde lauabo linitas:

Paruulus iste lebes tepido uix imbre repletus[[44]](#footnote-44)

Sordidulas poterit ne tot emundare patellas?

Rusticus est Codrus, naturam nescit aquarum[[45]](#footnote-45)

(185) Quas habeo quadras tantilla labe notatas

Felsineo rheno non credit posse lauari

Caesaris hic pateras emungeret amnis opimas,

Exiguo fluuio noui amplas tollere sordes:

O coqua surge. laua quadras. absterge patellas[[46]](#footnote-46)

(190) Tempus abit. te expectat onus nimis uncta popina.

Lolla opus expedias. tua nunc uentura patrona est:

Tu nisi continuos turbaueris hirce labores[[47]](#footnote-47)

Nostros. pregnanti complessem stamina fuso

Et tibi donassem tris brachas si meruisses

(195) Luxuriose quibus spaciosum strinxeris inguen

Affore dicis heram cuius tu nomina nescis.

Visa tibi nunquam est. uisam nec noris aselle:

Saepe mihi uisa est agris notissima nostris[[48]](#footnote-48)

Nomen amoris habet formosa Corynna uocatur:

(200) Quas meminit laudes codrus mea digna corynna est[[49]](#footnote-49)

Corporis atque animi [< animo] forma cum Pallade certet,

Diis sua forma placet. riuales cuius amore

Iuppiter accensus mortales maximus odit:

Ecce Corynna uenit quam tanti feceris. olli[[50]](#footnote-50)

(205) Assurgas. dominae reuerentia detur honosque.

Vix se uacca leuat. fricat ungue caputque natesque[[51]](#footnote-51)

Officium faceret manibus pedibusque patronae

Numina quae debet reuereri? si minus aula

Aetherea dignam reueretur Lolla Corynnam:

(210) Bestia pigra sedes? immobile nempe uideris[[52]](#footnote-52)

Saxum. atque a Lolla fiet reuerentia nulli?

Nil agis. ecce iacent data ploeno uellere pensa

Ante focum recubas rubicunda. uel ebria uites

Abstuleris Baccho foecundas. uel calor ignis

(215) Immodicusque labor sunt tanti causa ruboris.

Non labor est dormiuit anus. sed bacchus et ignis[[53]](#footnote-53)

Est aliquid uetulas cum baccho ducere uitam

Bacchus amat uetulas bacchus rapidos amat ignes

Taediferis manibus quos tu Venus [< Veuus] improba gestas,

(220) Haec anus ante focum petit ignes. ebria quicquid

Ignis habere potest capit. at magis ille placeret

Quo totiens caluit notae sub brachia pini

Cuius frondosum contingit sydera culmen

Ah Corydon Corydon lentus nimis hinc procul erras[[54]](#footnote-54)

(225) Cum grege dumosas per rupes gaudia captes

Sola relicta domi tua nympha manetque doletque

Te pecudes dum rura petis non Lolla sequatur?

Perge domum, stulti est agros armenta nemusque

Seu placidos amnes placidae preponere nymphae.

(230) Vosque greges niuei pastorem mittite uestrum,

Pan curat ruri nullo custode capellas

Pan deus agrestis, precibus simul annue nostris[[55]](#footnote-55)

Vt ueniat. celer ad timidum rediturus ouile est.

Hunc quoque da, sacrum siluarum numen. adultos[[56]](#footnote-56)

(235) Parcius inscindat frondator ab arbore ramos

Quando amplectantur noua brachia palmitis ulmos

O Corydon Corydon mox ad tua tecta redito,

Aut regis assiduo sudantes uomere tauros

Aut reparas tuguri siluestri culmina iunco

(240) Tu fuge rura. ueni Corydon properabis. et ignes

Fac referas tecum. quos cum grege nuper abisse

Conqueritur. nil ante focum nisi Lolla reposcit

Ignes absentis. deus ille reposcere cogit

Laurigero capiti cuius sunt cornua laudi:

(245) Arua colit Corydon Scornettae curuus arator[[57]](#footnote-57)

Ter posito saxo quae nostra distat ab urbe,

Phoebus ab aethereis qua parte emergitur oris.

Quantum Scornettae cereris [< ceceris] quantumque lyaei[[58]](#footnote-58)

Consequitur Blanchinus. opum Scornetta redundat

(250) Dependet niueus pec<u>dum grex culmine montis,

Auster culta uidet sua iugera et ordine uites

Cornigerae uaccae detondent pascua dente

Eurus ubi spirat, placidus dilabitur amnis

Quo [< Qno] nitidos olim uidi colludere pisces

(255) Dolia plena meri domino Scornetta quotannis

Mittit, quot teretes digitos habet utraque palma

Et segetis quantum ter iugera dena tulere

Caseolos ficus simul addit poma nucesque

Diuitias pingues pinguis promittit agellus:

(260) Est populo Scornetta locus gratissimus omni

Tristia propellit. fugat iras. gaudia confert,

Cogit et inuitum moestum deponere uultum

Dum iacet herbifero Corydon resupinus in agro

Vimina curua piris flauas prospectat aristas

(265) Dum [< Dnm] tauri audaces passim per prata uagantur [<uagantnr]

Lanigerumque pecus tenero metit ore salicta

Immemor est nostri nostri quam saepius olim

Fouit in amplexu. pecorum memor est et Amyntae

Cuius constringit modo duris colla lacertis

(270) Immemor est nostri. dabit illi munera sertum

Capreolosque duos precium pro coniuge partum

Immemor est nostri Corydon nec ero memor eius

Est mihi despectus me credis amare cynedum?

Codr[us] ad spectan[tes.]

Audet anus dominae tot nugas dicere. credis[[59]](#footnote-59)

(275) Ipsa ne despiceret? dum nummos enumerabat

Cui dare constituit tantos. notissima pellex

Ignes dissimulat. quia uidit adesse Corynnam

Quam reueretur. anus nimis ardet, frigida nunquam est:

O utinam pinus subsecta iaceret. amores[[60]](#footnote-60)

Quae nouit nostros. mihi qua pallesco reuisa

280 Atque foret nobis uitae foelicius omen.

Si mihi uel frontem color auri tinxerit ora

Non dederit bacchus, sed sedula pensa ruborem

Vina nocent fuso roseam frontem dedit ignis

(285) Cum mihi sint curae. Domus. Ignis. in igne lebetes

Ne pereat si quid superest mihi temporis. ecce

Assiduis digitis trahimus data uellera. magnas

Diuitias Croesi cupimus te uincere posse:

Codr[us] ad spect[antes].

Ludit anus uerbis matronam et falsa labore[[61]](#footnote-61)

(290) Somnolenta diem penitus consumpsit. anhelat

Nunc opus assiduum. praeter lucra quaerit honorem:

Diis habeo grates immensas. numine quorum[[62]](#footnote-62)

Est mea tota domus tam fidae credita seruae

Saepius haec lanas cum nummis linthea fruges

(295) Ista togas rapuit rapit altera ligna [< lingna] merumque

Conterit illa dies somnis et deuouet odit

Quae dominae poterint contingere lucra labore

Sed mihi Lolla fauet quam praeter non datur ulla

Serua fidelis herae. quae captet praemia digna est

(300) Cum precio summas laudes haec sola meretur

Quamuis sub pinu Corydon te nouerit olim

Casta faces ueneris derides. [< deridet] Lolla pudica est

Est aliquid uetulas cum uirgine ducere uitam

Quis tamen est pastor? qui bubus rure relictis

(305) Huc uenit. et forsan lupus edax rumpit ouile: [< onile]

Est Corydon, quem Lolla fouet, quem tu ipsa uocasti.[[63]](#footnote-63)

Qui pedibus rapidis huc ueni pastor ab agro[[64]](#footnote-64)

Vnguibus amplectens, quod uimen ab arbore raptum est

Et redimita sacra cuius sunt tempora lauro

(310) Sum Corydon. uestris pastor notissimus aruis

Et colo Scornettam Blanchino dulcia rura

Magnas delicias. quae dat mihi commoda uitae

Quot mihi sunt pecudes quot iugera semine culta

Quot mihi per montes luctantur frontibus agni

(315) Ordine quot uites longum est narrare. dolendam

Quisquis ades, potius capias quam profero causam

Huc Corydon quare uenit. mihi perdita nympha est

Qua cum saepe faces sub pinea tegmina foui.

Saepius italides quamuis dixere puellae

(320) Quam Corydon fouet, est anus. haud ego credulus illis

Si uetus est speciosa tamen mea Lolla. Decoro [< decore]

Cum stet in ornatu formosam Pallada uincet

Per nemus arboreum per moles montes harenas [< harenae]

Denique per nostrae Scornettae prata cucurri

(325) Quaerere. nec nympham inueni. quo quaerere pergam?

Haec noua loripidem uidistin scandere tecta?[[65]](#footnote-65)

Orba ne clauda senex tantam conscenderet arcem?

Si tamen huc adiit mihi dicite. clauda uel orba[[66]](#footnote-66)

Ipsa mihi placet et sine qua mihi uiuere durum est:

(330) Lolla. uenit Corydon quem saepe sub arbore panos[[67]](#footnote-67)

Corpore fouisti. surge atque amplectere totum.

Ad Corydonem.

En iacet exanguis, Corydon, quam quaeris amicam[[68]](#footnote-68)

Credo, tuum nomen sua pectora frigida fecit

Tu propera, madida buxo sua tempora sparge

(335) Os simul admoueas ori. tua flamina funde

Spiritus ut redeat, iam mortua Lolla reuiuat:

Corydon ad Lollam.

Lolla o nostra salus quid agis? mea Lolla resurge[[69]](#footnote-69)

En Corydon. memor esto uiri. sub tegmine pini

Saepius oppressa qui tecum lusit in herba

(340) Quo prius audito cecidisti frigida nostro

Nomine. nunc gelidae tibi pectora Lolla calescant.

Exanimis non est anus [< auus] o ueneranda Corynna[[70]](#footnote-70)

Sed timet ipsa tuos [< tuns] ictus, tua uerba minasque

Nam tibi iactauit iurato numine castam

(345) Esse suam uitam. miserere dolentis adito:

Si timor inuasit te. Lolla repelle timorem[[71]](#footnote-71)

Parco tibi. surgas. pro fraude sat est doluisse:

Lolla ad Corydo[nem].

O Corydon Coridon sine quo mihi nulla uoluptas[[72]](#footnote-72)

Cur mihi distorquet tua longa absentia mentem

Basia da nobis nunc nunc amplectere Lollam:

Co[r]ydon ad Lollam.

350 O mea nympha, salus, anima et mea uita, fruamur[[73]](#footnote-73)

Deliciis nostris. mihi redde quot oscula sumis.

Poene sepulta fuit nunc uiuit et ardet amore.[[74]](#footnote-74)

Ite simul memores ueneris simul ite beati[[75]](#footnote-75)

(355) Ite sub aeream pinum quae nouit amores

Gratus ad huc erit ille thorus sub tegmen utrique.

/back/

Impressum. Bononiae per me Hieronimum de | Baenedictis. Anno

domini. MccccLxxxxvii.

1. *In marg* Codrus ad spectantes. [↑](#footnote-ref-1)
2. *In marg*. Preces C<odri>. [↑](#footnote-ref-2)
3. *In marg*. Ad spect<atores>. [↑](#footnote-ref-3)
4. *In marg*. Ad Lollam. [↑](#footnote-ref-4)
5. *In marg*. Ad spec<tatores>. [↑](#footnote-ref-5)
6. *In marg*. Ad Lollam. [↑](#footnote-ref-6)
7. *In marg*. Ad aspec<tantes>. [↑](#footnote-ref-7)
8. *In marg*. Ad Lollam. [↑](#footnote-ref-8)
9. *In marg*. Ad spec<tatores>. [↑](#footnote-ref-9)
10. *In marg*. Ad lollam. [↑](#footnote-ref-10)
11. *In marg*. Ad spectantes. [↑](#footnote-ref-11)
12. *In marg*. Lolla ad codrum. [↑](#footnote-ref-12)
13. *In marg*. ad spect<antes>. [↑](#footnote-ref-13)
14. *In marg*. Codrus ad spect<antes> [↑](#footnote-ref-14)
15. *In marg*. Ad lollam. [↑](#footnote-ref-15)
16. *In marg*. Ad spectan<tes>. [↑](#footnote-ref-16)
17. *In marg*. Ad lollam. [↑](#footnote-ref-17)
18. *In marg*. Lolla ad codrum. [↑](#footnote-ref-18)
19. *In marg*. Codr<us> ad Lollam. [↑](#footnote-ref-19)
20. *In marg*. Lol<la> ad Co<drum>. [↑](#footnote-ref-20)
21. *In marg*. Co<drus> ad Lol<lam>. [↑](#footnote-ref-21)
22. *In marg*. Ad spect<antes>. [↑](#footnote-ref-22)
23. *In marg*. Lol(la) ad co<drum>. [↑](#footnote-ref-23)
24. *In marg*. Co<drus> ad lol<lam>. [↑](#footnote-ref-24)
25. *In marg*. Ad seipsum. [↑](#footnote-ref-25)
26. *In marg*. Ad spect<antes>. [↑](#footnote-ref-26)
27. *In marg*. Ad lollam. [↑](#footnote-ref-27)
28. *In marg*. Lol<lam> ad co<drum>. [↑](#footnote-ref-28)
29. *In marg*. Codr<us> ad spect<antes>. [↑](#footnote-ref-29)
30. *In marg*. Lol<la> ad co<drum>. [↑](#footnote-ref-30)
31. *In marg*. Codr<us> ad <lollam>. [↑](#footnote-ref-31)
32. *In marg*. Verba Codri. [↑](#footnote-ref-32)
33. *In marg*. Ad lollam. [↑](#footnote-ref-33)
34. *In marg*. Lol<la> ad co<drum>. [↑](#footnote-ref-34)
35. *In marg*. Codr<us> ad spectantes. [↑](#footnote-ref-35)
36. *In marg*. ad lollam. [↑](#footnote-ref-36)
37. *In marg*. lolla ad codrum. [↑](#footnote-ref-37)
38. *In marg*. Ad specta<ntes>. [↑](#footnote-ref-38)
39. *In marg*. Ad co<drum> absentem. [↑](#footnote-ref-39)
40. *In marg*. Codrus in scaenam reuersus ad Lollam. [↑](#footnote-ref-40)
41. *In marg*. ad spectan<tes>. [↑](#footnote-ref-41)
42. *In marg*. ad specta<ntes>. [↑](#footnote-ref-42)
43. *In marg*. Lol<la> ad co<drum>. [↑](#footnote-ref-43)
44. *In marg*. Co<drus> ad lol<lam>. [↑](#footnote-ref-44)
45. Lol<la> ad spe<ctantes>. [↑](#footnote-ref-45)
46. Co<drus> ad lol<lam>. [↑](#footnote-ref-46)
47. *In marg*. Lol<la> ad co<drum>. [↑](#footnote-ref-47)
48. *In marg*. Co<drus> ad lol<lam>. [↑](#footnote-ref-48)
49. *In marg*. Lol<la> ad spe<ctantes>. [↑](#footnote-ref-49)
50. *In marg*. Co<drus> ad lol<lam>. [↑](#footnote-ref-50)
51. *In marg*. Ad specta<ntes>. [↑](#footnote-ref-51)
52. *In marg*. Corynna Ad Lolam. [↑](#footnote-ref-52)
53. *In marg*. Ad spectan<tes>. [↑](#footnote-ref-53)
54. *In marg*. Ad coryd[onem] absentem. [↑](#footnote-ref-54)
55. *In marg*. Ad pana. [↑](#footnote-ref-55)
56. *In marg*. Ad amadryades. [↑](#footnote-ref-56)
57. *In marg*. Lolla ad Corynnam. [↑](#footnote-ref-57)
58. *In marg*. Fertilitas scornette. [↑](#footnote-ref-58)
59. *In marg*. Codr. ad spectan<tes>. [↑](#footnote-ref-59)
60. *In marg*. Lolla ad Corynnam. [< Coyrunam] [↑](#footnote-ref-60)
61. *In marg*. Codr<us> ad spect<antes>. [↑](#footnote-ref-61)
62. *In marg*. Corynna ad spect<antes>. [↑](#footnote-ref-62)
63. *In marg*. Codrus. [↑](#footnote-ref-63)
64. *In marg*. Corydon ad aspect<antes>. [↑](#footnote-ref-64)
65. *In marg*. Codr<us> ad spec<tantes>. [↑](#footnote-ref-65)
66. *In marg*. Corydon ad spect<antes>. [↑](#footnote-ref-66)
67. *In marg*. Codr<us> ad Lollam. [↑](#footnote-ref-67)
68. *In marg*. Ad Corydonem. [↑](#footnote-ref-68)
69. *In marg*. Corydon ad Lolla<m>. [↑](#footnote-ref-69)
70. *In marg*. Codr<us> ad Corynnam. [< Corynuam] [↑](#footnote-ref-70)
71. *In marg*. Corynna ad Lol<l>am. [↑](#footnote-ref-71)
72. *In marg*. Lolla ad Corydo<nem>. [↑](#footnote-ref-72)
73. *In marg*. Co<r>ydon ad Lollam. [↑](#footnote-ref-73)
74. *In marg*. Cod<rus> ad S<pectatores>. [↑](#footnote-ref-74)
75. *In marg*. Corynna ad Coryd<onem> et Lollam. [↑](#footnote-ref-75)